LAR-Bygherreguide. Februar 2012 NATUR OG MILJØ. Teknik og Miljø Aarhus Kommune. PLAN B OVER- LØB TIL VEJ. x x. x x. x x. x x. - PDF\nLAR-Bygherreguide. Februar 2012 NATUR OG MILJØ. Teknik og Miljø Aarhus Kommune. PLAN B OVER- LØB TIL VEJ. x x. x x. x x. x x.\nDownload "LAR-Bygherreguide. Februar 2012 NATUR OG MILJØ. Teknik og Miljø Aarhus Kommune. www.naturogmiljoe.dk PLAN B OVER- LØB TIL VEJ. x x. x x. x x. x x."\n1 PLAN B OVER- LØB TIL VEJ NATUR OG MILJØ Teknik og Miljø Aarhus Kommune PLAN B OVER- LØB TIL VEJ LAR-Bygherreguide Februar 2012 PLAN B OVERLØB TIL VEJ PLAN B OVERLØB TIL VEJ\n2 Indhold 1. Forord Lokal Afledning af Regnvand i Aarhus Kommune Traditionelle afløbssystemer og LAR Vandkredsløbet og LAR LAR i Spildevandsplan Hvis nedsivning ikke er mulig? Regler for afledning af regnvand Skybrudsplan håndtering af ekstrem regn Lokal afledning, rensning og forsinkelse af regnvand Fordampning Nedsivning Rensning LAR - Hvilken metode hvor? Vælg den rigtige LAR-metode Nedsivning gennem grønne overflader Nedsivning af tagvand gennem græsplæner Nedsivning af tagvand i regnbede Udledning af vejvand til rabatter og grøfter Nedsivning af vejvand i regnbede Andre nedsivningsanlæg Nedsivning af tagvand i faskiner Nedsivning af vejvand gennem gennemtrængelige (permeable) belægninger Fordampning af tagvand fra grønne tage Opsamling og anvendelse af tagvand Eksempel på implementering af LAR Links og læsning\n3 1. Forord Denne metodeguide er udarbejdet for at beskrive principperne for lokal nedsivning af regnvand. Målet med guiden er at inspirere bygherrer, arkitekter, rådgivere og entreprenører til at skabe attraktive og bæredygtige afløbsløsninger i Aarhus Kommune. Metodeguiden er baseret på Aarhus Kommunes LAR-metodekatalog som kan ses på Aarhus Kommunes hjemmeside om Afledning af regnvand. Metodekataloget består af indgående tekniske beskrivelser af de forskellige metoder for lokal regnvandshåndtering. Idéen med LAR-guiden er en mere overordnet beskrivelse af konceptet ved lokal nedsivning af regnvand. Guiden er udarbejdet, fordi Aarhus Byråd med vedtagelsen af Spildevandsplan har besluttet, at der i en række nye byudviklingsområder kun skal kloakeres for spildevand. Det betyder, at bygherre i disse områder skal varetage håndteringen af regnvand på egen grund. En del af ansøgningsgrundlaget for en byggetilladelse i disse byområder, bliver derfor at redegøre for hvordan regnvand fra tage og befæstede arealer kan håndteres lokalt på byggegrunden herunder muligheden for nedsivning. Den nye kloakeringsform kaldes Spildevandskloakeret område med mulig lokal håndtering af regnvand. Baggrunden for dette er primært et ønske om at mindske presset på kloaksystemerne og vandløbene som et led i klimatilpasningen, og at anvende regnvand som et rekreativt element i byrummet. God fornøjelse Aarhus Kommune, Natur og Miljø. LAR Metode-guide 2011 Udgivet af Aarhus Kommune, Natur og miljø, 2011 Redaktion: Tekst: Søren Gabriel og Jonas Smit Andersen, Orbicon Bearbejdning: Paul Chr Erichsen, Aarhus Kommune Illustrationer: Orbicon Forside: Illustration: Eksempel på afløbsplan for LAR-anlæg på boligblokke. Materialet kan frit benyttes ved behørig kildeangivelse. Gengivelse af illustrationer og fotos må kun ske med tilladelse fra ophavsberettigede fotograf eller grafiker. 3\n4 2. Lokal Afledning af Regnvand i Aarhus Kommune LAR er en forkortelse for det mindre mundrette begreb Lokal Afledning af Regnvand. I daglig tale er det derfor almindeligst blot at bruge forkortelsen LAR. Når nedsivning af regnvand diskuteres, tænker de fleste først og fremmest på nedsivning i en faskine. Men LAR-metoderne består af en bred palet af forskellige løsninger for nedsivning af vand i jordens overflade. Som eksempel kan nævnes regnbedet, der foruden en bæredygtig regnvandshåndtering også giver nye rekreative muligheder i byen og haven. Økonomisk er der også store potentialer ved brug af LAR-metoder, særligt i form af besparelser på tilslutningsbidraget. Denne LAR-guide forklarer hvad LAR er og giver på skitseniveau eksempler på i hvilke situationer forskellige LAR-metoder er attraktive, og hvordan LAR kan give store anlægsbesparelser. Guiden afsluttes med en samling af referencer til steder hvor læseren kan hente yderligere viden. Regnbed integreret i forhaver. Rækkehusbebyggelse i Flensborg. Foto: Orbicon. 4\n5 2.1 Traditionelle afløbssystemer og LAR Byens afløbssystem er traditionelt opbygget med et enkelt- eller dobbeltstrenget ledningssystem populært kaldet fælles- og separatkloak. I en fælleskloakeret bydel ledes både spildevand og regnvand til rensningsanlægget i samme ledning. Dette system blev brugt frem til 60 erne, hvor moderne miljøkrav og nye bebyggelsesstrukturer, gjorde denne kloakeringsform utidssvarende. Grundet kloakledningers lange levetid, er byområder udbygget før 60 erne stadig fælleskloakerede i dag. Det er særligt i de fælleskloakerede områder, at klimaforandringerne skaber problemer med kælderoversvømmelser og overløb af urenset opspædt spildevand. I separatkloakerede områder afledes hus- og industrispildevand via en spildevandsledning til rensningsanlægget, mens regnvand fra tage, veje og befæstede pladser afledes i en separat regnvandsledning til eksempelvis et lokalt vandløb. Dette system har været brugt siden 60 erne. Begge kloakeringsformer har konsekvenser for den lokale grundvandsdannelse, fordi en betydende del af regnvandet ledes bort via rør og vandløb. I områder med LAR ledes hus og industrispildevand fortsat til rensningsanlægget i egen spildevandsledning, mens regnvandet ledes til små lokale nedsivningsanlæg. Fælleskloakeret Fællesledning Seperatkloakeret Regnvandsledning Spildevandsledning Spildevandskloakeret med LAR Fordampning Spildevandsledning Nedsivning Traditionelt regnvandsbasin til forsinkelse og rensning af seperat regnvand, Kolt, Aarhus Kommune. Foto: Kaj Vestergaard. 5\n6 Det åbne land Fordampning 35 % Nedsivning 65 % Den tætte by Fordampning 15 % Nedsivning 15 % 2.2 Vandkredsløbet og LAR LAR - metoder kan populært beskrives som teknikker der imiterer en del af naturens vandkredsløb, hvor vandet strømmer langsommere end i kloaksystemet. Foruden LAR-metodernes evne til at sikre nedsivning af regnvand, giver mange af metoderne også en øget fordampning af regnvand. Herved tages presset af kloakkerne og de vandløb, der ellers skulle modtage vandet. De tre diagrammer for vandkredsløbet i hhv. det åbne land, den tætte by, og LAR-byen, viser potentialet ved LAR som bæredygtig håndtering af byens regnvand. I det åbne land fordamper cirka en tredjedel af årsnedbøren, mens resten siver ned mod til grundvandet. Disse tal er meget generelle, men tegner et godt billede af vandkredsløbet i naturen. Fordampningen fra træernes blade har en kølende effekt på omgivelserne. Denne effekt kan særligt mærkes på varme sommerdage, hvor der i grønne områder opretholdes et svalt mikroklima. I den tætte by strømmer en meget stor del af regnen direkte i kloakken, der leder vandet hurtig bort. Det betyder, at det kun er en minimal del af nedbøren, der fordamper eller nedsiver i den tætte by. Den lave fordampning betyder, at der i byer på varme dage kan opleves den såkaldte varme ø effekt, hvor temperaturen i byen bliver langt højere end i det omgivende land. LAR-byen imiterer naturens vandkredsløb. Målet om at få mindre vand i kloakken nås ved at nedsive en større del af regnvandet og øge fordampningen ved at skabe nye grønne områder i byen. Foruden at give et mere bæredygtigt afløbssystem bliver LAR-byen derfor grønnere og behageligere at bo og opholde sig i for byens borgere. LAR-byen Fordampning 20 % Nedsivning 65 % Regnbed i tæt bebyggelse, Bo01 Malmø Foto: Rosalina W. Torgard, SCA 6\n7 2.3 LAR i Spildevandsplan Aarhus Kommunes Spildevandsplan fastlægger i hvilke områder, der som udgangspunkt kun etableres spildevandskloak. Områdetypen kaldes Spildevandskloakeret område med mulig lokal håndtering af regnvand og kan ses på Aarhus Kommunes hjemmeside om Spildevand. I disse områder er det bygherres opgave på egen grund at etablere LAR-anlæg til håndtering af regnvand. I lokalplaner for nye byområder, vil det ligeledes fremgå af redegørelsen, hvis regnvandshåndtering skal ske på privat basis ved LAR-metoder. I eksisterende lokalplaner er spildevandsplanens udpegning af kloakeringsformen også bindende, selvom der i lokalplanens redegørelse fremgår noget andet. Når der kun etableres spildevandskloak i et område, skal der ikke betales tilslutningsbidrag for regnvandskloakken. Derfor reduceres tilslutningsbidraget i de nye byområder med 40 %. Dette giver i 2011-priser en besparelse på ca kr. inkl. moms pr. boligenhed, som kan anvendes til etablering af LAR-løsninger. Ved erhvervsbyggeri bliver besparelsen tilsvarende ca kr. inkl. moms pr. 800 m 2 påbegyndt grundareal. På Aarhus Kommunes hjemmeside om Spildevand findes et kort over de områder, der er udpeget til spildevandskloakering med mulighed for lokal håndtering af regnvand Hvis nedsivning ikke er mulig? Der er foretaget en overordnet screening af jordbunden i kommunens byudviklingsområder. Screeningen er brugt til udpegning af områder til mulig lokal nedsivning af regnvand i Spildevandsplan I praksis er der dog risiko for, at regnvandsnedsivning i mindre lokale områder kan være problematisk. Forhold der kan gøre nedsivningen umulig kan være høj grundvandsstand, dårlige nedsivningsforhold (en meget leret jord), eller jordforureninger. Hvis det som en del af en byggemodning konstateres, at nedsivning ikke er mulig, skal dette dokumenteres over for Aarhus Kommune. Området vil efterfølgende blive kloakeret for både regnvand og spildevand. En beskrivelse af den dokumentation som skal udarbejdes for at påvise uegnede nedsivningsforhold, kan ses på Aarhus Kommunes hjemmeside om spildevand, Afledning af regnvand. Hvis der kloakeres for regnvand, skal der betales fuldt tilslutningsbidrag for projektet. Traditionelt regnvandsbassin for seperat regnvand. 7\n8 Opstuvning ved normal regn Skybrudsplan Overløb ved skybrud (beredskabssituation) Opstuvning ved kraftig regn Regler for afledning af regnvand Det er kommunerne, der har kompetencen til at meddele tilladelser til både nedsivning og udledning af regnvand. Aarhus Kommune har med udpegning af de spildevandskloakerede områder med mulig lokal håndtering af regnvand på forhånd vurderet, om nedsivning kan ske enten uden specielle vilkår eller om der skal ske en forudgående rensning af vandet inden det nedsives, som en forudsætning for at det kan ske uden risiko for grundvandet. Nedsivning Nedsivning LAR-anlæg. Ved normal regn nedsives vandet i et lille regnbed, ved kraftig regn kan hele græsplænen oversvømmes. Hvis det regner kraftigere end det gør hvert tiende år (en ti-årshændelse) ledes vandet ud på kørebanen for at beskytte bygninger. 3. Skybrudsplan håndtering af ekstrem regn Hverken traditionelle kloakker eller LAR-løsninger kan håndtere de vandmængder, der kommer under ekstremregn. Derfor kan skybrud føre til oversvømmelser af bygninger og anlæg med store ødelæggelser til følge. For at begrænse skaderne fra oversvømmelser fra ekstrem regn bør der i nye byområder udarbejdes en skybrudsplan (Plan B), der beskriver, hvordan byens landskab med mindst mulig skade til følge kan bruges til at magasinere og aflede ekstremnedbør. Er det ikke muligt at undgå oversvømmelser, er formålet med en skybrudsplan at begrænse den skade, der opstår ved oversvømmelser ved at aflede eller forsinke ekstremnedbør steder, hvor den gør mindst mulig skade. En skybrudsplan omfatter indsats på flere niveauer Plan for, hvordan terrænet kan udformes og udnyttes, så vandet samles de steder, hvor det gør mindst mulig skade. Det kan f.eks. omfatte græsarealer, sportspladser eller parkeringspladser som kan oversvømmes ved skybrud. Klimasikring af bygninger og anlæg for eksempel ved at sikre at terrænet falder væk fra alle bygninger og at der er høje kanter på kældertrapper, lyskasser og lignende Reduktion af skader ved at ting og aktiviteter af værdi ikke placeres i områder, der kan oversvømmes ved skybrud. 8\n9 PLAN B OVER- LØB TIL VEJ PLAN B OVER- LØB TIL VEJ PLAN B OVER- LØB TIL VEJ PLAN B OVERLØB TIL VEJ PLAN B OVERLØB TIL VEJ Eksempel på afløbsplan for LAR-anlæg på boligblokke. Med blåt ses afløbsgrøfter og regnbede til håndtering af regnvand ved normal regn. Hvis det regner kraftigere end det gør en gang hvert tiende år, er der lagt en skybrudsplan (Plan B), hvor vandet følger de røde pile, der leder noget af vandet til et stort regnbed og i sidste ende lader det strømme ud på vejene i området. På side 22 findes et eksempel på LAR i en nyudstykning ved Årslev, Aarhus Kommune. 9\n10 Nedsivning i regnbed Fordampning Forsinkelsesvolumen Nedsivning Dybde af regnbed Rensning i 4. Lokal afledning, rensning og forsinkelse af regnvand Regnvand kan fordampes, nedsives, forsinkes og renses ved brug af flere forskellige LAR-metoder. Nogle LARmetoder kan kombineres, mens andre i sig selv indeholder alle disse elementer. For eksempel kan et regnbed etableres som et nedsivningsanlæg med et indbygget forsinkelsesvolumen, specialjord til rensning og planter til fordampning. 4.1 Fordampning Fordampningen fra beplantning fjerner i praksis kun en del af det vand, der falder, men har stor betydning for områdets mikroklima og rekreative værdi. I regnbede har fordampning ingen væsentlig betydning, mens grønne tage kan fordampe ca. halvdelen af den nedbør, der falder på årsbasis. 4.2 Nedsivning Jordbundens nedsivningsevne er en afgørende faktor for, hvor hurtigt et regnbed eller en faskine tømmes for vand, og derved også afgørende for, hvor stort forsinkelsesvolumen, regnbedet eller faskinen skal have. I praksis kan regnvand nedsives langt de fleste steder, også selvom jorden er leret. Under skybrud er der risiko for at forsinkelsesvolumenet vil blive helt fyldt og oversvømme de omkringliggende arealer. Derfor skal LAR-metoder altid integreres i terrænet, så evt. oversvømmelser under skybrud løber bort fra bygninger, og ikke løber videre ned på nabogrunden. 4.3 Rensning Byens befæstede overflader vaskes rene når det regner, derved forurenes regnvandet. Forureningsniveauet i regnvand er stærkt varierende og betinget af de aktiviteter som foregår på arealerne hvor regnen falder. Som udgangspunkt er regnvand som stammer fra tage mindst forurenet, når der ses bort fra tagvand fra visse tagmaterialer som f.eks. zink- og kobbertage. Vand der falder på veje med stor trafikbelastning er normalt mere forurenet end vand fra tage. 10\n11 5. LAR - Hvilken metode hvor? Ved at gøre regnvandet synligt i bylandskabet skabes en forståelse af vandkredsløbet og af, at vi skal passe på vandet. Regnvandet vil i de fleste LAR-anlæg være noget, man kun ser, når det regner, men samtidig noget, der forandrer oplevelsen af byrummet for en stund. Der kan derfor med fordel tænkes i flere funktioner af de rekreative arealer og muligheder for tilgængelighed afhængig af vandsituationen. Hvis regnvandet kan opmagasineres og gradvist udledes, er det en fin livgivende ressource til grønne områder. Når man vælger sin LAR-løsning, skal viden om metodens egenskaber suppleres med viden om forholdene på det sted, hvor løsningen skal etableres. Valget kræver således kendskab til så forskellige forhold som taghældning, plads- og terrænforhold omkring bygninger, trafikbelastning og andre forureningskilder, brugerinteresser, etc. Forhold som god plads, kan f.eks. betyde, at en billig og god løsning, hvor tagvand ledes i græsset eller et regnbed kan vælges frem for en dyrere faskineløsning. Og tilsvarende er der ikke i samme grad behov for at fokusere på metodens renseeffekt ved nedsivning af uforurenet tagvand, som hvis man skal nedsive forurenet vand fra en tæt befærdet vej. Valget af den rigtige LAR-løsning kan altså ikke sættes på formel, men må tages med udgangspunkt i det enkelte projekt. Når man bygger nyt kan de bedste og billigste løsninger opnås, hvis de integreres i byggeprojektet fra start. Regnvandskanaler tilpasset eksisterende boligområde, Augustenborg, Malmø. Foto: Rosalina W. Torgard, SCA Regnbed ved parkeringsplads, Mt. Tabor Scool, Portland. Foto: Orbicon 11\n12 Rekreativ anvendelse af regnvandet Bo01 Malmø. Foto: Jan Schul 5.1 Vælg den rigtige LAR-metode Forskellige LAR-løsninger har forskellige egenskaber og kvaliteter, som kan være afgørende for, hvor løsningerne er velegnede. Disse iboende egenskaber sammenfattes i tabel 1, hvor LAR-metoderne er vurderet i forhold til hinanden. Vurderingen omfatter metodernes kapacitet ved kraftig regn, deres evne til at rense vandet, de pladskrav, metoden stiller, driftsbehovet, anlæggets bidrag til ny grøn natur i byen eller haven samt anlægsøkonomien. I praksis vil man ofte kombinere flere LAR-løsninger, f.eks. sådan at nedsivning i en faskine eller et regnbed kombineres med, at vandet under ekstrem regn kan løbe videre ud på plænen og nedsive der. I de følgende kapitler findes en række korte beskrivelser af metoder til at håndtere relativt rent regnvand fra f.eks. tage og mere forurenet vand fra veje. Grøn baggård med regnopsamling Bo01, Malmø Foto: Rosalina W. Torgard, SCA Levetid Anlæsomkostninger Driftskrav Pladskrav Natur i byen og haven Egnet til vand fra tag og have Egnet til vand fra vej og parkering Udledning på græs Regnbed Render, grøfter og rabatter Faskiner Permeable belægninger Grønne tage Regnvandstønder Tabel 1: Indbyrdes vurdering af LAR-metoder til håndtering af regnvand. Inden for hvert vurderingskriterium viser smileys hvor gode metoderne er i forhold til hinanden. 12\n13 6. Nedsivning gennem grønne overflader 6.1 Nedsivning af tagvand gennem græsplæner Tagvand kan helt simpelt nedsives ved at lede det ud på græsplænen. Denne løsning kan både håndtere tagvandet fra parcelhuset og fra større byggerier, der er omgivet af grønne arealer, forudsat at arealerne skråner let væk fra bygningerne og vandet ikke løber uden for egen grund. Nedsivning i gennem plænen eller i grønne områder etableres lettest ved at vende tagnedløbene, så de leder ud på græsset i stedet for at løbe til kloak. Det er dog vigtigt, at afstandskravene til nedsivning overholdes. Derfor skal vandet ledes lidt væk fra huset i en tæt rende. Nedsivning i græsplæne Fordampning Nedsivning De væsentligste fordele ved nedsivning af tagvand i græsplænen eller i grønne områder er, at løsningen er billig og at det er tydeligt, hvor vandet løber hen også under ekstrem regn. Ulemperne er, at plænen vil være våd længere end normalt efter et regnvejr, og at man risikerer, at vandet via overfladen løber ind mod naboer eller bygninger. Dette undgås ved at tænke sig om, før man etablerer anlægget eller ved at etablere små lavninger, der styrer vandet. I Aarhus Kommunes metodekatalog for LAR-løsninger findes en detaljeret beskrivelse af dimensionering og udformning af nedsivning på græsarealer. Afkobling af tagvand, Portland. Foto: Orbicon Rende der leder tagvand til græsplæne, Augustenborg. Foto: Rosalina W. Torgard, SCA 13\n14 Nedsivning i regnbed Fordampning Forsinkelsesvolumen Nedsivning Dybde af regnbed Rensning i 6.2 Nedsivning af tagvand i regnbede Regnbede kan etableres samme steder som nedsivning gennem græsplænen og fungerer efter samme princip. Fra nedløbsrøret ledes vandet bort fra huset til regnbedet, der udformes som en fordybning, hvor vandet kan samles og stå indtil det siver ned. Regnbedet dimensioneres efter samme principper som faskiner og er underlagt de samme afstandskrav. Regnbede kan udformes som græsklædte lavninger i plænen eller som noget, der har mere karakter af staude- og buskbede. Planterne i bedet skal kunne tåle skiftende vandforhold da bedet i nogle perioder står under vand og i andre perioder tørrer ud. Regnbedet kræver dog ingen særlige planter og kan principielt blot udføres som en lille lavning i plænen. Regnbede kan lige som nedsivning gennem græsplænen være en billig løsning, hvor man kan se, hvor vandet løber hen, også under ekstrem regn. Regnbede har desuden den fordel, at de samler vandet på et begrænset område. Det betyder, at man har bedre styr på, hvor vandet samles, end hvis det bare ledes ud på græsset. Forskellige former for regnbede beskrives i afsnittet under vejvand, og i kapitlet Links og læsning linkes til mere detaljerede beskrivelser af terrænbearbejdning, plantevalg og etablering af regnbede. I Aarhus Kommunes metodekatalog for LAR-løsninger findes en detaljeret beskrivelse af dimensionering og udformning af regnbede. SEA strets in Seatle Foto: Antje Backhouse Augustenborg, Malmø Foto: Rosalina W. Torgard 14\n15 6.3 Udledning af vejvand til rabatter og grøfter Hvis der ikke etableres kantsten og opsamling af vejvand, løber regnvandet ud i rabatten, hvor det siver ned eller løber af. Udledning og nedsivning af vejvand i grøfter og rabatter har altid været en udbredt praksis for små og store landeveje uden for byerne. Grøfter dimensioneres principielt lige som faskiner. Nogle grøfter udformes med overløb til vandhuller, så de ikke blot nedsiver vandet, men også kan transportere det. Overløb/udluftning Fordampning Filtermuld Faskine Nedsivning Nedsivning i rabat Fordelen ved at aflede vejvand direkte til rabatten er, at det er en billig og simpel lokal løsning. Til gengæld har afvanding til rabat ført til forurening af rabatjord langs vejene. Forurening fra nedsivning af vejvand har dog på nær nogle få forureninger fra saltning af veje endnu ikke vist sig at være et problem for kvaliteten af grundvandsressourcen. I udlandet arbejdes med wadier, der er en type grøfter, der er særligt velegnede til at nedsive vejvand. Wadier er opbygget, så vejvandet skal sive gennem et lag af filtermuld, der både leder vandet godt og har god renseevne. Under filtermulden kan indbygges en faskine, der kan opmagasinere vandet til det siver videre mod grundvandet. Princippet beskrives i efterfølgende afsnit om regnbede. Der er normalt ingen væsentlig drift ved grøfter, mens vejrabatter ofte kræver løbende vedligeholdelse på grund af slid fra trafikken. I Aarhus Kommunes metodekatalog for LAR-løsninger findes en detaljeret beskrivelse af dimensionering og udformning af render og grøfter. G Grøn kile til kombineret nedsivning og bortledning af regnvand, Kronsberg, Hannover. Foto: H. Dreiseitl Grønt med filtermuld, Tyskland. Foto: Simon Toft Ingvertsen 15\n16 Fordampning Filtermuld Faskine Overløb/ Nedsivning udluftning Nedsivning i vejbed 6.4 Nedsivning af vejvand i regnbede Regnbede udformes som en lavning, der opsamler vand fra tilstødende befæstede arealer og magasinerer det, indtil vandet siver ned. Regnbede kan indpasses i eksisterende veje der ikke har plads til grøfter langs hele vejsiden. Nedsivningen sker gennem et plantedækket jordlag, der er opbygget, så det sikrer god nedsivnings- og renseevne. Hvis den lokale jord ikke er velegnet til dette, kan andre typer af jord anvendes (filtermuld). For at øge regnbedets hydrauliske kapacitet kan der indbygges en faskine til magasinering af vand under laget af filtermuld. Med denne opbygning kaldes regnbedet også en wadi. Regnbede dimensioneres principielt som faskiner, så deres magasinvolumen og nedsivningsevne modsvarer arealet af det område, vandet kommer fra. Regnbede kan afvande alle områder, hvor det er muligt at indpasse dem. Det gælder lokal håndtering af vejvand i boligområder, i tæt by eller på parkeringsarealer. Regnbedets evne til at rense det tilførte vand er særlig vigtig, når der håndteres forurenet vejvand. Når vandet siver gennem de øverste plantedækkede jordlag sker der en god rensning for langt de fleste forurenende stoffer. Alligevel bør det vurderes om der er risiko for forurening af grundvandet ved nedsivning af vand fra arealer, der er belastet af kraftig trafik. Driften af regnbede omfatter pleje af vegetationen og indsamling af affald. Her til kommer, at aflejret forurenet materiale med års mellemrum skal oprenses fra bedet. I Aarhus Kommunes metodekatalog for LAR-løsninger findes en detaljeret beskrivelse af dimensionering og udformning af regnbede 16 Curb-etension i vejside, Portland Foto: Orbicon Afvanding af parkeringsplads, Portland Foto: Orbicon\n17 7. Andre nedsivningsanlæg 7.1 Nedsivning af tagvand i faskiner En faskine er i princippet et hulrum i jorden, hvor det vand, der ledes til, siver ud gennem faskinens bund og sider. Hulrummet i faskinen skal være stort nok til at opmagasinere det vand, der strømmer til, hvis ikke det når at sive ned med det samme. Både i private haver og i mange større byggerier er det muligt at aflede vandet til nedsivning i en faskine. Faskiner kan anlægges som aflange rendefaskiner eller som lodrette nedsivningsbrønde. Hulrummet til opstuvning i faskinen opnås ved at fylde faskinen med sten eller Leca eller ved at benytte faskineelementer af plast. Faskiner dimensioneres med udgangspunkt i jordbundens nedsivningsevne og størrelsen af den flade, der afvandes. Det anbefales, at faskiner så vidt muligt etableres over grundvandsspejlet, da der ikke kan ske udsivning fra den del af faskinen, der ligger under grundvandsspejlet. Afstandskrav til bygninger og skel skal overholdes, se LAR - metodekataloget. Faskiner vil med tiden blive tilstoppet, så de skal renses eller omlægges. Et sandfang før faskinen kan forlænge levetiden. Den væsentligste fordel ved faskiner er, at de også kan bruges under flisebelægninger eller indkørsler. Til gengæld er en faskine en relativt dyr løsning med en levetid, der kan være begrænset til 10 til 15 år. For at overbelastning af faskinen ikke resulterer i, at tagvandet løber over langs bygningens fundament, anbefales det, at der i god afstand fra huset etableres et overløb fra faskinen til terræn. Dette kan ske ved at lægge sandfangsbrønden i forbindelse med faskinen eller ved at etablere en kombineret udluftning og overløb af faskinen til terræn. I Aarhus Kommunes metodekatalog for LAR-løsninger findes en detaljeret beskrivelse af dimensionering og udformning af faskiner. Nedgravet rendefaskine Foto: Nyrup Plast faskine 17\n18 Nedsivning i permeabel belægning Nedsivning Permeabel belægning Bærelag Opbygning af græsarmering med plastceller Foto: Green& Blue Drænasfalt Foto: Orbicon Granit med brede fuger, Ørestad Foto: København kommune 7.2 Nedsivning af vejvand gennem gennemtrængelige (permeable) belægninger Permeable belægninger tillader regnvandet at sive ned gennem selve belægningen eller i fugen mellem belægningsstenene. For at lede det nedsivende vand bort, skal underlaget under belægningerne være opbygget til at kunne aflede vand samtidig med at bæreevnen bevares. I underlaget kan vandet nedsives direkte mod grundvandet eller opsamles i drænrør og ledes til afledning til kloak. Permeable belægninger kan altså enten bruges til nedsivning af regnvand eller til at forsinke og rense vandet før afledning til kloak. For at øge kapaciteten af de permeable belægninger, kan underlaget opbygges som en faskine, så det har et stort magasinvolumen mellem sten eller i plastkassetter. Permeable belægninger kan principielt bruges til alle typer af arealer. Ved nedsivning af vand fra arealer med en væsentlig trafikbelastning skal det vurderes, om der er risiko for forurening af grundvandet. Eksempler på permeable belægninger er drænasfalt, græsarmeringssten, permeable flisebelægninger og visse typer af grusbelægninger. Permeable belægninger kan indpasses som afløb i større arealer af tætte belægninger. De permeable belægninger og det opstuvningsvolumen, der etableres under dem dimensioneres, så det modsvarer det afløb, der sker ved nedsivning. Fordelen ved permeable belægninger er, at de kan indpasses i stedet for traditionelle belægninger. Samtidig spares etableringen af et afvandingssystem og omkostningerne og besværet ved at håndtere det opsamlede vand. For at bevare permeabiliteten, skal permeable belægninger renholdes. Dette kan omfatte rensning, ukrudtsbekæmpelse og efterfugning. I Aarhus Kommunes metodekatalog for LAR-løsninger findes en detaljeret beskrivelse af dimensionering og udformning af permeable belægninger. Permeabel belægning Foto: Jane Schul 18\n19 8. Fordampning af tagvand fra grønne tage Grønne tage virker ved at vegetation og jordlag tilbageholder og fordamper en del af det regnvand, der falder på taget. Grønne tage kan integreres i nybyggeri, hvor det etableres oven på tagkonstruktionen. Det er dog en forudsætning, at taghældningen ikke overstiger 30 grader. Vægtbelastningen fra det grønne tag er kg pr.m2 alt efter tagtype. Taget opbygges oven på en tæt membran, et drænlag og en rodspærre. Grønne tage bidrager positivt til omgivelserne med et mikroklima med grønne arealer, der kan fordampe vand. Det er dog kun ca. halvdelen af nedbøren, der fordampes fra taget på årsbasis. Grønne tage kan altså ikke stå som en selvstændig løsning, men må kombineres med andre løsninger, der håndterer det vand, der ikke fordamper. Dette gælder særligt ved langvarigt regnvejr og ekstreme regnskyl. Grønne tage er velbeskrevne og der findes standarder for opbygning og håndtering i forhold til f.eks. brand og isolationskrav. I Aarhus Kommunes metodekatalog for LAR-løsninger findes en detaljeret beskrivelse af dimensionering og udformning af grønne tage. Fordampning Fordampning fra grønt tag og nedsivning i plæne Fordampning Nedsivning Fordampning Grønt tag demonstration, Augustenborg Malmø. Foto: Rosalina W. Torgard, SCA Grønt tag DNU, Skejby Foto: Rambøll Enkel etablering på cykelskur Foto: Kim Tang, Danske anlægsgartnere Øget kapacitet med knust tegl Foto: Green & Blue 19\n20 Anvendelse af regnvand med overløb til plæne Fordampning Nedsivning 9. Opsamling og anvendelse af tagvand Tagvand kan opsamles til havevanding eller sekundavand til toiletskyl og tøjvask. Dette er en mulighed fra langt de fleste tage. Der findes dog en række regler for anvendelse af opsamlet regnvand i toiletter og vaskemaskiner. Opsamling og anvendelse af tagvand til havevanding sker normalt i regnvandstønder, der kobles på nedløbsrøret, så de bliver fyldt, når det regner. Installationen skal udføres sådan at vandet løber videre til nedsivning, når regntønden er fuld. Anvendelse af tagvand som sekundavand i husholdningen sker ved at samle vandet i en tank. Også disse installationer kræver, at det vand, der ikke opsamles, afledes efter gældende regler. Ved installation af tagvand til brug som sekundavand skal en række regler overholdes, og der gælder også nogle begrænsninger, der f.eks. betyder, at tagvand ikke må anvendes til toiletskyl på skoler og plejehjem. Større installationer for opsamling og anvendelse af tagvand som sekundavand i boligforeninger eller industri kan dimensioneres, så de håndterer en større del af tagvandet end almindelige installationer i enfamiliehuse. Opsamling og anvendelse af tagvand reducerer forbruget af drikkevand i husholdningen. Men i forhold til den overordnede regnvandshåndtering, kan heller ikke denne løsning stå alene. Særligt under skybrud eller langvarig regn er der brug for, at opsamlingstankene suppleres med f.eks. et nedsivningsanlæg. Anlæg til opsamling og anvendelse af tagvand inde i huset er relativt dyrt at etablere. Til gengæld er det både let og billigt at opstille en regnvandstønde. I Aarhus Kommunes metodekatalog for LAR-løsninger findes en detaljeret beskrivelse af dimensionering og udformning af anlæg til opsamling og anvendelse af tagvand. 20 Regnvandstønde Foto: Colour bo Nedgravet regnvandstank Foto: Nyrup Plast opsamling Opsamling med overløb til kloak. Foto: Kim Tang, Danske Anlægsgartnere\n21 10. Eksempel på implementering af LAR Her gives et eksempel på LAR i en byggemodning. Eksemplet er baseret på en udstykning ved Årslev. Udstykningen er planlagt separatkloakeret med et regnvandsbassin i områdets sydvestlige hjørne. Med dette eksempel vises det, hvordan områdets regnvand alternativt kan håndteres med LAR. I eksemplet er der benyttet en lokal nedsivningshastighed på 2*10-6 m/s. Dette giver et generelt billede af arealbehovene til LAR-anlæg i de ofte lerede jordbundsforhold i Aarhus Kommune. Alle beregninger er gennemført i spildevandskomiteens regneark for LAR-anlæg. De hydrauliske dimensioneringskriterier er opstillet efter Aarhus Kommunes LAR-metodekatalog: Natur-og-Miljoe/Vand/Spildevand/LAR/Afledning-af-regnvand/Hydrauliske-forudsaetninger-for-LAR-metodekataloget. ash Koncept for regnvandshåndtering 1. Regnvandshåndteringen i området sker på fire niveauer integreret i et sammenhængende system. 2. Regnvand fra tage, terrasser og indkørsler nedsives lokalt på de enkelte parcelhusgrunde. Disse nedsivningsanlæg dimensioneres for en 2-årsregn, dvs. en regn, der statistisk set kun forekommer hver 2. år (I fagsprog benævnes dette regn med en gentagelsesperiode T=2). 3. Regnvand fra boligvejene ledes via kantstensrender til gangstien langs områdets sydlige kant. Her nedsives vejvandet i brede infiltrationsgrøfter. Infiltrationsgrøfterne dimensioneres til et serviceniveau svarene til en 10-årsregn, dvs. en regn, der statistisk set kun forekommer hver 10. år (T=10). 4. Ved regnbyger større end serviceniveau T=2, tillades det at regnvand fra parcellerne stuver til terræn, og løber ud på boligvejen. Via boligvejenes render og overløb mellem infiltrationsgrøfterne, ledes overløbsvand fra haverne til et ekstra nedsivningsareal i områdets sydvestlige hjørne. Dette areal kan sammen med de øvrige nedsivningsanlæg håndtere en 10-årsregn (T=10). 5. Ved et skybrud (T>10) opstår en beredskabssituation. Her vil der ske overløb fra det ekstra nedsivningsareal ud til den offentlige vej syd for oplandet. Dette vil dog være et stærkt droslet overløb. Det skal sikres lokalt at dette overløb sker mest hensigtsmæssigt i forhold til de omkringliggende områder. Med det samlede regnvandssystem opnås en løsning der kan håndtere en 10-årsregn, og hvor ingen bygninger oversvømmes fra nabomatriklen. 21\n22 Ekstra nedsivningsareal Totalt areal for matrikler m2 Befæstelsesgrad Befæstelsesgraf % Befæstet areal 3827, m2 Regnbedsdybde 0,15 m Nedsivningsareal til T=2 t= m2 Nedsivningsareal til T=10 t= m2 Nedsivningsareal for vejopland A m2 Ekstra nedsivningsareal m2 Snit 1 Snit 3 Vejopland A Tilkoblet vejareal 1614 m2 Regnbedsdybde 0,4 m Serviceniveau T=10 t=10 Infiltrationsgrøft Regnbedsareal m2 Nedsivning Regnbed på på privat egen matrikel grund Grundareal 1102 m2 Befæstelsesgrad Befæstelsesgraf % Befæstet areal 330,6 276 m2 Regnbedsdybde 0,4 m Serviceniveau T=2 t=1 Regnbedsareal 29,5 m2 Vejopland B Tilkoblet vejareal 1026 m2 Regnbedsdybde 0,4 m Serviceniveau T=10 t=10 Infiltrationsgrøft Regnbedsareal m2 Vejopland C Tilkoblet vejareal 1092 m2 Regnbedsdybde 0,4 m Serviceniveau T=10 t=10 Infiltrationsgrøft Regnbedsareal m2 Signaturforklaring 1) Regnbed privat have 2) Infiltrationsgrøft til vejvand Nord 3) Ekstra nedsivningsareal 2) Vejafstrømning til infiltrationsgrøfter 3) Overløb fra haver ved T>2 3) Overløb fra området ved T>10 Snit 2 Vejopland D Tilkoblet vejareal 726 m2 Regnbedsdybde 0,4 m Serviceniveau T=10 t=10 Infiltrationsgrøft Regnbedsareal m2 4) Overløb fra området 22\n23 1) Regnbed i privat have Regnvandsnedsivning kan ske i faskiner, regnbede og gennem plæner. I dette eksempel vises nedsivning i et regnbed. Nedsivningsanlægget er dimensioneret efter at matriklens befæstelsesgrad er 25 %. Regnbedet dimensioneres så det vil gå i overløb til boligvejen ved en 2-årsregn (T=2). Regnbed på privat matrikel Grundareal 1102 m2 Befæstelsesgrad 25 % Befæstet areal 276 m2 Regnbedsdybde 0,4 m Serviceniveau T=2 Regnbedsareal 29 m2 Snit 1 - Regnvandshåndtering i privat have ved et regnbed. Regnbed anlagt i forhave ved rækkehusbebyggelse i Flensborg Foto: Orbicon 23\n24 2) - Infiltrationsgrøft for vejopland D Regnvand fra boligvejene afledes til brede infiltrationsgrøfter (regnbede) langs gangstien i områdets sydlige del. Regnbedene kan etableres med permanent vandspejl, eller tilplantes med græs, buske eller træer efter grundejerforeningens ønske. Regnbedene dimensioneres til at kunne håndtere en 10-årsregn. Vejopland D Tilkoblet vejareal 726 m2 Regnbedsdybde 0,4 m Serviceniveau T=10 Infiltrationsgrøft 116 m2 Snit 2 Infiltrationsgrøft til vejopland D Fyldt infiltrationsgrøft, Augustenborg, Malmö - Foto: Orbicon Vejvandet kan ledes ned til infiltrationsgrøfterne via kantstensrender i siden af boligvejene. Fordelen ved kantstensrender er, at disse under ekstremhændelser, kan udnytte hele vejbanens tracé som afstrømningsrende. Kantstensrender er derfor en god klimarobust løsning. Overløb fra de enkelte nedsivningsanlæg i haverne, føres direkte ud til kanstensrenden. 24\n25 Alternativt kan der anlægges traditionelle vejvandsledninger. Dette kan være nødvendigt hvis der er ujævne terrænforhold. Regnvandsrende i vejkant, Trekroner - Foto: Orbicon 3) og 4)- Ekstra nedsivningsareal og overløb Der er udlagt et ekstra nedsivningsareal, integreret i områdets grønne fællesareal. Regnvandet ledes fra de enkelte matrikler, via boligvejene og infiltrationsgrøfterne, frem til dette ekstra nedsivningsareal. Nedsivningsarealet vil statistisk set blive oversvømmet sjældnere end hvert andet år. Derfor kan der både etableres legeplads, boldbane etc. på arealet. Ved en 10-årsregn vil arealet være helt fyldt (15 cm vand), og der vil ske overløb til den offentlige vej. Dette vil være en beredskabssituation, men overløbet vil samtidig være stærkt droslet. Ekstra nedsivningsareal Totalt areal for matrikler m2 Befæstelsesgrad 25 % Befæstet areal m2 Regnbedsdybde 0,15 m Nedsivningsareal til T= m2 Nedsivningsareal til T= m2 Infiltrationsgrøft for vejopland A 258 m2 Ekstra nedsivningsareal 1979 m2 25\n26 Størrelsen på det ekstra nedsivningsareal er en smule kompleks at beregne. Områdets parcelhusgrunde dækker et areal på m2. Befæstelsesgraden for disse er fastsat til 25 %. Det samlede befæstede kan derfor beregnes til m2. Dybden for det ekstra nedsivningsareal er 0,15 m. Derfor kan nedsivningsarealet for en 10-årsregn (T=10) beregnes til 4251 m2. Men fordi en 2-årsregn håndteres ude på de enkelte matrikler, skal en 2-årsregn modregnes i det ekstra nedsivningsareal. Dette gøres ved at beregne nedsivningsarealet for en 2-årsregn til dybden 0,15 m, og efterfølgende trække dette areal fra det ekstra nedsivningsareal. Til slut skal arealet af infiltrationsgrøften for boligvej A lægges til det ekstra nedsivningsareal, da denne ligger inde på samme område. Snit 3 Nedsivningsareal ved større skybrud Græsplæne anlagt til ekstra nedsivningsareal, Malmö - Foto: Orbicon 26\n27 Ved skybrud, hvor regnen er kraftigere end en 10-årsregn (T>10), vil vandet løbe ud på den offentlige vej. Dette skaber en beredskabssituation. Sammenfatning For det viste eksempel er der opstillet et koncept, hvor regnvandet håndteres både helt lokalt på den enkelte matrikel, men hvor der også er integreret et større sammenhængende system til håndtering af meget kraftig regn. Hvordan konceptet for regnvand skal udformes ved en konkret byggemodning, afhænger altid af lokale terræn- og jordbundsforhold, samt områdets anvendelse. I nogle tilfælde vil det være oplagt at håndtere alt regnvand på egen grund, og i andre situationer vil det være mest oplagt med et centralt nedsivningsbassin for alt overfladevand. Men ofte vil den bedste løsning findes et sted imellem disse to yderpunkter. Beregningsforudsætninger Beregningseksemplet er udarbejdet efter spildevandskomiteens regneark for dimensionering af nedsivningsanlæg til tag og overfladevand (LAR - anlæg). Regnearket er baseret på regionalmodellen, se Skrift 28. Regnearket kan downloades fra spildevandskomiteens hjemmeside, hvor der også findes en vejledning til regnearket. Foruden nedenstående beregningsforudsætninger (hvor flere punkter er variable) er alle arealer beregnet som regnbede. Årsmiddelnedbør (mm) Nedbørskarakteristika Region (Region Vest = 1, Region Øst =2) 1 Gentagelsesperiode (år) Designkarakteristika Sikkerhedsfaktor (klima, fremtidig udbygning, etc) 1,3 Oplandskarakteristika 661 mm 10 år Befæstet areal (m²) m² K (Nedsivningsevne) Jord- og nedsivningskarakteristika 2,00E-06 m/s Beregningsforudsætninger fra spildevandkomiteens regneark Link til dimensioneringsregneark på Spildevandskomitéens hjemmeside: 27\n29 11. Links og læsning På Aarhus Kommunes hjemmeside kan i LAR-Metodekataloget ses en detaljeret beskrivelse at de forskellige LAR-løsninger: Vand i Byer er et stort forskningsprojekt, der samler mange danske kommuner, forsyninger, universiteter og virksomheder med det fælles mål at udvikle en mere bæredygtig håndtering af vand og særligt regnvand i byerne. Projektets hjemmeside er LAR i Danmark er en hjemmeside, der formidler viden og erfaringer om LAR og rummer et kort over LAR-anlæg i Danmark. Hjemmesiden er et produkt af Vand i byer og præsenterer også resultaterne af Vand i byer i takt med at de kommer. Projektets hjemmeside er Se også tidligere forskningsprojekter blandt andet Nedsivning af tagvand: Vejledning i nedsivning af tagvand fra Teknologisk: af+tagvand Grønne tage: vaegge/regnvand.pdf Regnbede - terrænbearbejdning og plantevalg : Opsamling og brug af regnvand: Vejvandsløsninger: Permeable belægninger: Filtermuld til rensning af vejvand:\n30 NATUR OG MILJØ Valdemarsgade 18 Postboks Aarhus C Telefon\nInspiration til LAR. LAR-metodekatalog\nInspiration til LAR LAR-metodekatalog Indholdsfortegnelse FORORD... 3 1 LOKAL AFLEDNING AF REGNVAND I AALBORG KOMMUNE... 5 1.1 TRADITIONELLE AFLØBSSYSTEMER OG LAR... 6 1.2 VANDKREDSLØBET OG LAR... 8 1.3.1


EDC : Boliginspiration : 10 ting dine gæster altid bemærker i dit hjem\nDet kan sommetider være nervepirrende og udmattende at få gæster på besøg. Vi har samlet de 10 ting, som dine gæster med garanti vil bemærke.\nDuft eller lugt\nDine gæster har sensitive næser overfor nye lugte, og kan lugte ting i dit hjem, som ikke engang din næse kan opdage. Et godt tip er at neutralisere lugte og gøre rummet frisk igen. Det kan du for eksempel gøre ved at lade en gryde simre med citronskal og kanel en times tid inden gæsterne ankommer.\nEn god pude er lige så vigtig som en behagelig seng, når det handler om at få en god nats søvn. Og husk det rene pudebetræk.\nDine borde er magneter til alt snavs og rod. Fjern de gamle aviser, kruset fra morgenkaffen, legetøj, og hvad der ellers kunne være sneget sig derop i løbet af dagen.\nDet første rum i dit hjem, som dine gæster møder er entréen. Det er her de får deres allerførste indtryk af dit hjem. Sørg for, at tæppet er støvsuget, skoene er på plads.\nFor at få en gæst til at føle sig velkommen i dit hjem, har de først og fremmest brug for at føle sig godt tilpas. Så husk de basale ting som toiletpapir og et rent håndklæde, så gæsterne ikke behøver spørge efter det.\nNår du har fyldt op af de grundlæggende faciliteter, vil dine gæster sandsynligvis danne sig en mening om din personlige hygiejne og generelle holdning til rengøring. Her viser dit badeværelse en stor del af hvem du er på den front.\nDårlig belysning er ikke det værste du kan udsætte dine gæster for, men det er helt sikker noget de vil bemærke.\nDer er ikke noget som en buket friskskårne blomster, som i den grad viser overskud.\nI tilfælde af, at du har overnattende gæster, så sørg for at de kan få deres eget rum. Selvom det er småt, kan det sagtens være godt.\nSmå ting kan gøre en stor forskel. Oplys dine gæster om hjemmets små særheder – hvis låsen til badeværelset ikke fungerer, de små trin over dørkarmen, den lange kode til dit WiFi eller hvad der ellers kan drille.\nKlar, parat, indret!


Peanutbutter-kylling med sorte bønner og butternutsquash, samt avokadodressing\nVerdens kønneste ret kan man jo dårlig kalde denne ret, men den smager altså rigtig godt. Især bønnerne er virkelig lækre - både sprøde og cremede på en gang. Samtid giver retten også en god afveksling fra de sædvanlige kartofler, ris eller pasta og det trænger jeg ihvertfald til indimellem.\nPeanutbutter-kylling med sorte bønner og butternutsquash:\n1 butternutsquash - skrællet og skåret i 3-4 cm tern\n1 stor porre - skåret i smalle ringe\n1 tommelfingerstort stykke frisk ingefær - fint revet\n1+ 2 tsk chiliflager\n3 store spsk chrunchy peanutbutter\n2 friske røde chili - skåret i tynde ringe\nLæg kyllingen med brystet nedad og skær eller klip op langs hver side af rygbenet og spred kyllingen ud som en sommerfugl. Fjern brystbenet ved at skære en lille ridse øverst ved halsen og derefter kan det forsigtigt lirkes ud. Fjern ønskebenet og klip evt. overflødigt fedt af kyllingen. Dryp kyllingen med limesaft og krydr gavmildt med salt og peber på begge sider.\nKom de sorte bønner, butternutsquash, gulerødder, porre, hvidløg, ingefær, allehånde, salt, peber og 2 spsk olivenolie i et ovnfast fad og bland det godt sammen. Bland peanutbutter med 2 tsk chiliflager og rørt det lindt med lidt vand. Placer kyllingen med skindet opad ovenpå grøntsagerne og fordel peanutmassen udover kyllingen. Dryp den sidste spsk olivenolie udover kyllingen og krydr med lidt ekstra salt. Sæt i en forvarmet ovn på 200 grader i ca 50 minutter eller indtil kyllingen er gennemstegt og gylden.\nDrys med persille og frisk chili og server sammen med avokadodressingen og ekstra limebåde.\nMos avokadoerne med en gaffel og bland alle ingredienser sammen.


Indlæg om E-damp på Folketingets hjemmeside\n07/02/2014 by dadafo\tNo Comments\nVi har netop i dag, fået optaget endnu et indlæg om E-damp på Folketingets hjemmeside.\nEfter længe at have været trætte af Kræftens Bekæmpelses “opdatering om E-damp” som politikerne den dag i dag stadig bruger:\nSå valgte vi at lave en gennemgang, der næsten punkt for punkt ligner, men som har helt andre konklusioner. Og selvfølgelig, så er der væsentligt bedre kildemateriale:\nVores håb er, at når politikerne sammenligner de to dokumenter, så kan de se den manglende dokumentation i KB’s version. Samtidig, så kan det være at deres version går helt i glemmebogen, og DADAFO’s dokument bliver den de åbner i fremtiden. Nu er den hvert fald tilgængelig, og alle medlemmer af Sundhedsudvalget har modtaget den to gange.\nVores indlæg kan bedre læses her på Folketingets hjemmeside som PDF:


Kom i gang med dit næste fede byggeprojekt - Hortibot\nForside Boligøkonomi Kom i gang med dit næste fede byggeprojekt\nMangler du gode råd til, hvordan du kommer i gang med dit næste byggeprojekt? Det er altid godt at have ideer til nye projekter, for så holder man sig igang og undgår, at det hele forbliver det samme. Især byggeprojekter er gode, fordi du selv kan være en del af både den kreative og den praktiske proces. Du kan få alle de gode ideer, du har i hovedet ført ud i virkeligheden, hvilket er en meget tilfredsstillende følelse. Det kræver dog en smule planlægning samt økonomisk overskud og eventuelt små hurtige lån at kunne føre denne slags store projekter ud i livet. Derfor vil der her komme nogle tips til, hvad man bør tænke over, hvis man har en ide til et fedt, nyt byggeprojekt.\nNår du planlægger et byggeprojekt, er det først og fremmest vigtigt at finde et godt tidspunkt at udføre det. Hvis du selv vil være en del af den praktiske, håndværksmæssige proces bør du allerede tidligt sætte kryds i kalenderen, så du har tid og overskud til at være en del af det. Derudover skal der også lægges en meget grundig plan for, hvordan det hele skal foregå. Allerede inden I går i gang med at bygge, er det en god ide at vide, hvordan stort set det hele skal ende med at se ud. På den måde er du sikret at alle de mange penge, du lægger i projektet, ikke bliver spildt på små fejl. Sidst men ikke mindst er det meget vigtigt, at du laver et budget, så du ved hvor mange penge, du kommer til at bruge på projektet. Du kan eventuelt tage små hurtige lån for at gøre den økonomiske situation lettere.\nInspiration til stil\nEn del af planlægningen er også at finde din egen personlige stil, som skal være selve kernen i byggeprojektet. Det er den sjove og kreative del og her, hvor du virkelig kan lade din fantasi gå amok. Det der er fedt ved selv at være med i planlægningen af projektet er, at du kan får indført en masse personlige detaljer, som ikke ville optræde lige så markant, hvis du havde fået andre til at klare det for dig. Inspiration kan du finde overalt, så det gælder bare om at få alle dine mange ideer støbt sammen til en helhed.\nSmå hurtige lån som økonomisk hjælp til projektet\nDet er næsten umuligt at fuldføre et større projekt uden at få en smule hjælp andre steder fra. Et byggeprojekt kan nemt gå hen og blive en meget dyr omgang, da du både skal betale for materialer, håndværkere og andre ting alt afhængig af, hvad du skal have bygget. Derfor kan du med fordel tage nogle små hurtige lån, som kan hjælpe din økonomiske situation. Med små hurtige lån, skal du ikke bekymre dig om økonomien, og på den måde vil dit næste byggeprojekt med garanti blive til virkelighed.\nTidligere artikelRigtig mange børn og unge har i dag gamer stole på værelset\nNæste artikelBliv klar til baby


Regeringen vil bruge landbrugsstøtte til omstilling | Information\nRegeringen vil bruge landbrugsstøtte til omstilling\nFrem mod 2020 vil regeringen bruge 2,1 mia. kroner af landbrugsstøtten på investeringer i grøn omstilling. For lidt, mener SF, mens landbruget frygter for konkurrenceevnen\nNår den danske del af EU’s landbrugsstøtte fremover skal fordeles, vil en del af den være øremærket grønne formål som for eksempel investeringer i miljøteknologi, mere natur og et renere miljø.\nDet annoncerede fødevareminister Dan Jørgensen (S) i går. Omlægningen skal være med til at gøre det danske landbrug mere bæredygtigt, forklarer Socialdemokraternes landbrugs- og fødevareordfører Orla Hav.\n»Vi er nødt til at finde nogle måder, hvorpå vores landbrug kan drives, så det påvirker omgivelserne mindre. Det sikrer omlægningen penge til, samtidig med at vi tager hensyn til, at landbruget er et presset erhverv,« siger Orla Hav.\nDet er EU, der har givet mulighed for, at op til 15 procent af et medlemslands landbrugsstøtte kan øremærkes det såkaldte landdistriktsprogram, hvis midler er beregnet til at »understøtte indsatser, der fremmer erhvervets vækst, konkurrenceevne og udvikling inden for natur, miljø, økologi samt udvikling af landdistrikterne,« som Fødevareministeriet formulerer det i en pressemeddelelse.\nDet er endnu ikke afgjort, hvordan pengene konkret skal fordeles. Det vil regeringen først beslutte til efteråret.\nSF: Ikke ambitiøst nok\nRegeringen har valgt fra år 2016 at afsætte fem procent af støtten til de grønne formål. Frem mod 2020 vil tallet gradvist stige til syv procent. Det svarer i gennemsnit til knap 430 millioner kroner årligt.\nMen det er slet ikke ambitiøst nok, mener SF.\n»Det er selvfølgelig bedre end ingenting, men jeg er skuffet over, at regeringen kun afsætter langt under halvdelen af det beløb, den havde mulighed for. Vi har brug for pengene for at nå vores miljømål,« siger erhvervsordfører Steen Gade.\nHan henviser blandt andet til, at der kunne være god brug for pengene til at sikre en fuld implementering af EU’s vandrammedirektiv, der skal sikre et bedre vandmiljø. Det skal være opfyldt senest i slutningen af 2015.\n»Pengene skal findes uanset hvad. Det er da underligt, at regeringen ikke vælger i højere grad at gøre det med EU-penge i stedet for selv at skulle til lommerne,« siger Steen Gade.\n– Når beløbet ikke er højere, skyldes det jo hensynet til landbrugets konkurrenceevne. Er det ikke et reelt hensyn at tage?\n»Nu er det jo ikke et enormt beløb, vi snakker om. Og de penge kan landmanden jo stadig få. I stedet for at få dem som landbrugsstøtte til for eksempel sine korn får han dem i miljøstøtte til måske at lave græsareal til sine køer, så han også har økonomi i det,« siger Steen Gade.\nI Landbrug & Fødevarer er man glade for, at regeringen ikke har valgt at afsætte de maksimale 15 procent. Men formand Martin Merrild er bekymret for, at omlægningen skader landbrugets konkurrenceevne.\n»Det er jo penge, man tager direkte fra landmændene. Vi må desværre konstatere, at i de lande, som vi opfatter som vores største konkurrenter, der har man alle steder reduceret støtten væsentligt mindre, end det man nu gør i Danmark,« siger Martin Merrild.\n– Det er jo ikke afgjort endnu, hvordan pengene konkret skal bruges. Og de kan sagtens stadigvæk gå til landmændene. Så hvordan ved du egentlig, at man tager pengene fra dem?\n»Vi siger også, at det er vigtigt at de penge bliver brugt til ting, som kan gavne landmændenes situation. Hvis de bliver brugt på naturprojekter, som ikke direkte forbedrer vores muligheder for at producere og sælge nogle varer, så er det et tab for hele landbrugs- og fødevaresektoren,« siger Martin Merrild.\n– Men hvis vi antager, at pengene bliver taget fra landmændene, hvilken forskel gør det så egentlig at miste 5-7 procent?\n»Du får mig ikke til at sige, at folk går fra hus og hjem, for det er selvfølgelig ikke det, der sker. Vi bliver stillet lidt ringere, end vi var før, og lidt ringere end vores konkurrenter. Det er bare et lag oven på alle de andre punkter, hvor vi har dårligere vilkår, end vores naboer har,« siger Martin Merrild.\nSocialdemokraternes Orla Hav melder dog hus forbi på kritikken fra begge sider.\n»Der er ingen tvivl om, at landbruget er gået efter et nul, mens miljøorganisationerne er gået efter maksimum. Men jeg bor ikke så langt fra Hjallerup, så jeg synes, det er meget rimeligt, at man lægger sig midt imellem,« siger Orla Hav.\n01. august, 2014 - 08:09\nNår samfundet betaler landmanden, må han finde sig i, at samfundet vil bestemme, hvad det betaler ham for.\nBenjamin Bach og Morten Lind anbefalede denne kommentar\n02. august, 2014 - 12:31\n"Jamen mindre statsstøtte forringer jo ... konkurrenceevnen" !??? Qrwell smiler fra sin sky ...\n02. august, 2014 - 15:12\nSkynd jer, at få fyret pengene af på miljøinitiativer, for når Venstre og DF kommer tilbage til magten, så afvikles hvad der er sat i gang, og nye forringelser vil blive iværksat. Jeg tør æde min hat på, at det lidt der indtil nu er gjort vedr. MRSA-bakterien, også det vil Venstre og DF annullere. For dem er landbrugets frie adfærd vigtigere end alt andet.\n03. august, 2014 - 15:54\nforbyd gift og brug pengene på overgangen\n04. august, 2014 - 10:21\nvil du så også sige hvis man nu tager 7% dagpenge og kontanthjælp for at bruge det til at om stille nogen jobs, så det passer inde til de arbejdsløse evt bruger de 7% til løntilskud, for det er jo igen samfundet som betaler, s er det vel også ok at samfundet bestemmer over hvad de skal bruges til.\n04. august, 2014 - 10:26\njeg går selv ind for at alt støtte skal væk i EU og Danmark, men når der er støtte et sted, er det ikke let at konkurer hvis man ikke får støtte, lige nu skal i så ud at finde de 7% på en besparelse for at kunde sælge til samme pris.\nhus den økologiske landmand mister også 7% af støtte det er bare af et meget større beløb, end ved den rigtige landmand, så det fald i økoloer skal nok blive større, der kan man jo kun sige tak til Dan for det.


Wordpress for dummies - FAQ - Få svar på alle dine WordPress spørgmål\nVil du gerne lære hvordan du opretter og skriver din egen blog i WordPress, er du kommet til det rigtige sted. Her på siden kan du lære hvordan du kommer godt fra start, og får svar på alle dine spørgsmål om WordPress.\nMed denne WordPress for dummies guide og videoerne kommer du godt fra med din WordPress blog.\nHvordan opretter jeg en WordPress blog?\nHvordan logger jeg ind i WordPress?\nHvordan laver jeg et nyt indlæg?\nHvordan laver jeg ny side?\nHvordan laver jeg en ny forside?\nHvordan indsætter jeg et foto i WordPress?\nHvordan skifter jeg farver i WordPress?\nHvordan skifter jeg tema?\nHvordan skifter jeg titel og tagline?\nHvordan installerer jeg et plugin i WordPress?\nHvordan holder jeg WordPress opdateret?\nHvordan får jeg Google til at finde min blog?\nHvordan udgiver jeg indhold på et bestemt tidspunkt?\nWordPress for dummies – Den komplette guide\nDen letteste måde at komme i gang med WordPress er ved at følge videoerne under opret en blog. Herved kommer du godt får start og får en blog sat op på dit eget domæne. Følg de tre videoer, det er den absolut bedste måde at oprette en WordPress blog på.\nNår du først har installeret WordPress, kan du logge ind i kontrolpanelet i WordPress. Der er i kontrolpanelet at du arbejder på din hjemmeside og altså der hvor du tilføjer nye indlæg, indsætter billeder, installeret et nyt design osv.\nFor at logge ind skal du (i din browser) taste www.ditdomæne.dk/wp-admin/. Indtast herefter det brugernavn og password du valgte under installationen. Bemærk at der er forskel på store og små bogstaver i både brugernavn og password.\nKan du ikke logge ind kan du prøve at bruge “mistet din adgangskode?” Du finder link til denne funktion lige under login boksen.\nDet er ganske let at udgive nyt indhold på din hjemmeside. Efter du er logget ind i admin klikker du i venstre menu på Indlæg ->> Tilføj nyt. Herefter bliver du henvist til editoren i WordPress hvor du kan indtaste overskrift og selve teksten i dit indlæg.\nEditoren virker næsten på samme måde som Word og WordPress kan derfor let læres af dem som måske føler sig som WordPress dummies.\nI WordPress bruger du indlæg og sider. Indlæg er dine artikler som brugerne kan kommenterer på. Sider findes typisk i din menu og bruges oftest til sider som Kontakt, Profil og Om – altså sider som du ikke ønsker brugerne skal kunne kommentere på.\nFor at oprette en side vælger du Sider ->> Tilføj ny. Herefter kan du brugere editoren på samme måde som du når du opretter et indlæg.\nVil du have en statisk forside er det ganske let i WordPress. Opret først en side (som beskrevet herover) som du ønsker at bruge til forside. Gå herefter ind under Udseende ->> læsning.\nUnder “Din forside viser” klikker du på “En statisk side” og vælger derefter den side du lige har oprettet. Du har nu en statisk forside og kan helt selv vælge hvad den skal indeholde. Ønsker du at rette i din forside gøres det under Sider ->> Alle sider.\nEt af de vigtige elementer i et godt blogindlæg er fotoer. Gode fotografier gør at langt flere vil læse dit indhold. Undgå derfor at dine blogindlæg kun er en lang tekst.\nFor at indsætte et billede skal du først gå ind på det indlæg hvor du ønsker at indsætte et foto. Herefter klikker du i editoren på den knap der hedder: Tilføj medier. Herefter vil du blive henvist til ny siden hvor du kan vælge det billede du ønsker at uploade.\nBemærk at du altid bør optimere din fotografier for du uploader dem. Gør du ikke dette risikere du at din blog blive meget langsom til at indlæse. Dette er det sidste du ønsker, da langsomme hjemmesider får brugerne til at forlade den.\nHar du ikke lavet hastighedsoptimering på WordPress er det bare med at komme i gang.\nEr du tvivl om hvor du kan købe billige fotos til din hjemmeside kan jeg anbefale 123RF. Her finder du billige fotografier af god kvalitet. Ved at købe dine fotografier er du samtidig sikker på at det er styr på alle copyright reglerne.\nDet er ganske let at lave menuer i WordPress. Under Udseende ->> Menuer, finder du et værktøj til netop dette formål. Du finder også en udførlig guide til at lave menuer i WordPress her på siden.\nKunne du godt tænke dig at dine links, din menu eller baggrund har en anden farve vil det oftest gøres ved at skifte tema. Teamet er styrer hele dit design, det vil sige både farver og layout. Du kan godt gå ind og redigere farverne manuelt, men dette er lidt kompliceret og derfor ikke en del af denne WordPress guide for dummies.\nDet er heldigvis meget let at skifte tema i WordPress. I admin klikker du blot på Udseende ->> Temaer. Herefter kan du søge i de mange gratis temaer der findes til WordPress. Før du forelsker dig i et gratis tema kan jeg dog anbefale dig at tage et kig på et betalt WordPress tema.\nDer er mange grunde at vælge et betalt tema fra start. Du er sikker på at sikkerhedshuller bliver lukket, temaet vil være optimeret til søgemaskinerne og du får adgang til hjælp og support. DIVI temaerne fra Elegant Themes, er et af de bedste temaer på markedet og gør det let for dig som begynder at tilpasse dit design.\nVælger du du at købe DIVI installeres det også under Udseende ->> Temaer. Her skal du så blot klikke på “Tilføj nyt” knappen i toppen og derefter på “Upload tema”. Hvordan du bruger DIVI kan du lære meget mere om på deres hjemmeside.\nI nogle WordPress temaer vil du både se en titel og en beskrivelse (tagline)i toppen af din blog. Det er ganske let at ændre disse to tekster. Du finder titel og beskrivelse under Indstillinger ->> Generelt.\nPlugins giver dine blog nye features. Vil du f.eks. gerne lave et bookingsystem, tilføje et billedgalleri, knapper til at dele på Facebook, kontaktformular etc. gøres det med et plugin. Der findes tusindvis af plugins til WordPress, men prøv kun at installerer de mest nødvendige. Jo flere plugins du installere jo langsommere vil din WordPress blog også blive.\nDu installere et plugin ved at vælge Plugins ->> Tilføj nyt. Herefter kan du søge i alle de tilgængelige plugins. Se i øvrigt også listen med De bedste plugins til WordPress.\nDet er en rigtig god ide at sætte WordPress til at opdaterer automatisk. Herved er du sikker på at alle sikkerhedsopdateringer bliver installeret – også når du ikke sidder ved computeren.\nBliver dine WordPress plugins og temaer ikke hold opdateret, risikere du i værste fald at din WordPress blog bliver hacket. Sørg derfor altid for at selve WordPress, plugins og temaer er opdateret – vær ikke en WordPress dummie.\nDen bedste måde at holde WordPress og alle dine plugins opdateret er ved at installere Advanced Automatic Updates. Som med alle andre plugins gøres det ved at vælge Plugins->> Tilføj nyt ->> Søg efter “Advanced Automatic Updates” ->> Klik på installer nu ->> til slut klikkes på aktivér.\nSkal Googles robotter have adgang til din hjemmeside skal du gå ind under Indstillinger ->> Læsning. Er der et flueben under Søgemaskinesynlighed skal du fjerne dette og klikke på Gem ændringer.\nHerved kan Google robotter få adgang til din hjemmeside, indeksere den og efterfølgende vise den i søgeresultaterne. Indtaster du i site:ditdomæne.dk i søgefeltet i Google kan du se hvilke indlæg Google i øjeblikket har besøgt på din blog. Kommer der intet frem er Googles robotter endnu ikke kommet forbi.\nNår det kommer til at gode placeringer i Googles Søgeresultater er der mange ting der spiller ind. Ønsker du hurtigt at få din blog på Google er den bedste måde at oprette nogle links til din hjemmeside. Med et par gode links er din hjemmeside på Google i løbet af et par dage (eller timer).\nVed at have links fra andre hjemmeside der henviser til din, vil Googles robotter hurtigt følge disse links, og læse indholdet på din hjemmeside. Jo flere links du har fra andre gode hjemmesider, jo bedre vil du også blive placeret i Google.\nDette kaldes linkbuilding og er en af de helt fundamentale principper, når det kommer til at få gode placeringer i Google. Opret derfor nogle links, så kommer Google hurtigt forbi.\nEn af de nyttige funktioner i WordPress er muligheden for at udgive indhold på fastsat dato og klokkeslæt. Herved kan du have færdige indlæg liggende og automatisk udgive dem, på det mest optimale tidspunkt.\nNår du er er ved skrive et nyt indlæg du boksen “Udgiv” til højre for teksteditoren. Ved at klikke på Rediger under Udgiv: kan du vælge dato og klokkeslæt for udgivelse. Vælger du en dato i fremtiden vil WordPress automatisk udgive dit indhold. Super funktion, selv har jeg typisk indlæg liggende klar til de næste 2-3 måneder.\nTip: Tirsdag er den bedste dag at udgive nyt indhold, da det er om Tirsdagen at flest vil læse dine indlæg.\nGuiden her vil løbende blive udvidet, men husk at du finder masser af andre artikler her på siden. Jeg har lavet siden her for at alle kan være med, også alle jer der aldrig har arbejdet med WordPress før.\nDu finder svar på alle de dumme spørgsmål her på siden. Det er bare med at komme i gang – du er nu allerede godt på vej, og har ikke længere bruge for at søge på “WordPress for dummies”.\nLav din egen blog eller hjemmeside med WordPress. Få dit budskab ud og så kan du endda samtidig tjene penge på din blog. Bliv ved uanset at om folk fortæller dig noget andet – for med dedikation kan du skabe en succesfuld blog eller hjemmeside!\nSkrevet i: Hjemmeside FAQ, Lav en blog\nJanne Israelsson skriver\n1. maj 2019 kl. 22:43\nTak for dine meget instruktive videoer, som har gjort det lykkedes mig at installere wordpress og starte mine hjemmesider. Alt er ikke lykkedes, men foreløbig er mit største problem, at hjemmesiden kommer, når jeg skriver og søger på navnet, men foran skrives der i søgefeltet: Ikke sikker – (domænenavn). Hvad er problemet?? Jeg har søgt og søgt, men ikke fundet svaret. Håber du kan hjælpe.\n2. maj 2019 kl. 01:15\nHejsa. Jeg nu har lavet lille denne artikel der forklarer hvordan du gør din hjemmeside sikker med SSL hos Simply. Hverved bliver advarslen ikke længere vist i Chrome 😀\nJesper E skriver\n18. august 2021 kl. 16:56\nJeg forsøger at finde frem til udseende -> læsning men det kan jeg ikke finde på wp admin\nkan godt finde udseende men der kommer ikke læsning frem. Hvad gør jeg forkert?


Højt blodtryk og IVF - Læs om komplikationer ved IVF\nDu er her: Graviditet.dk / At blive gravid / Højt blodtryk og IVF\nEr der en sammenhæng mellem børn, der er kommet til verden ved hjælp af in vitro fertilisering og for højt blodtryk?\nDet viser en ny undersøgelse fra universitet i Bern, der har fulgt en række børn og deres udvikling op i teenageårene.\nIn vitro fertilisering / reagensglas befrugtning / kunstig befrugtning – alle udtrykkene er navne på den hjælp til graviditet, hvor en sædcelle befrugter et æg i et laboratoriemiljø. IVF har siden slutningen af 70’erne hjulpet enormt mange par til at blive forældre.\nDen første IVF baby så verdens lys i 1978 i England og siden hen er behandlingsmetoden blevet kendt og udbredt i hele verden til stor glæde for kvinder, der ikke har mulighed for at blive gravide på anden måde.\nIVF behandlinger hjælper både kvinder med dårlig ægkvalitet, få æg, og mænd, der har ringe sædkvalitet. Befrugtningen kan også være nødvendig i forbindelse med brug af ægdonor eller genetiske problemer. Kvinder med endometrise og blokerede æggestokke kan også blive hjulpet til graviditet med IVF.\nSammenhæng mellem højt blodtryk og IVF\nDen nye undersøgelse viser, at der er en sammenhæng mellem IVF behandling og højt blodtryk hos børn.\nBern Universitet har fulgt en gruppe børn, der er blevet til ved hjælp af kunstig befrugtning. Forskerne har ligeledes haft en kontrolgruppe, de har fulgt til sammenligning. I hver gruppe var der omkring 55 børn repræsenteret og ved denne rapports analyse bestod grupperne af børn med en gennemsnitsalder på 17 år.\nUndersøgelsen, der er baseret på mange års check-up af børnegruppen, viser, at når børnene rammer teenageårene, så sker der en signifikant stigning af blodtrykket, i en sådan grad at det vurderes som højt blodtryk.\nDerudover var der 8 børn i IVF gruppen, der havde for højt blodtryk i modsætning til 1 barn i kontrolgruppen.\nBlodtrykket hos børnene blev målt løbende igennem årene, og det er altså først i teenageårene, at det høje blodtryk kommer til udtryk.\nRapporten opfordrer forældre til børn født ved IVF at sørge for, at børnene får checket deres blodtryk i alderen 16-20 år. Den nye viden kan ligge til grund for nye retningslinjer inden for IVF.\nLæs mere om IVF behandling her og Undersøgelser omkring fertiliet.


september 2018 - daniavikar.dk\nMenu – møbler med lethed\nPosted on september 27, 2018 by Katrine Agentoft Nielsen\nDet populære, danske designfirma Menu skaber tidløse, simple og smukke designs, der, ifølge deres egne ord, gør verden til et lidt bedre sted, at vågne op. De samarbejder med dygtige designere om at lave funktionelle møbler, som kan bruges i… Continue Reading →\nSandnes garn – håndstrikkegarn i fineste kvalitet\nStrikning er in som aldrig før. Flere og flere kaster sig ud i det kreative håndværk, som på én og samme tid er en afslappende fritids interesse og en måde at komme billigere til sit designer tøj på. Grunden til,… Continue Reading →\nLigusterhæk – den klassiske hæk\nLigusterhækken – næsten en del af familien Kender du udtrykket “villa, vovse og Volvo”. Det var et udtryk, som man på et tidspunkt anvendte, når man skulle betegne det som mange familier ønskede sig – et dejligt stort hus, en… Continue Reading →\nProfessionel kloakservice i Aarhus\nPosted on september 11, 2018 by Camilla Skøtt\nHåndtering af regnvand, miljøvenlige regnvandsløsninger, tv-inspektion af kloak og etablering af omfangsdræn er bare nogle af de opgaver, Buus Anlægsgartner håndterer. Har du brug for kloakservice, så kig med her. Autoriseret kloakmester Buus Anlægsgartner er autoriseret kloakmester og udfører alt,… Continue Reading →\nGiv liv til dine billeder med en svæveramme\nPosted on september 10, 2018 by Sarah Agerkvist\nHar du fået nyt maleri, eller er du bare træt af de slidte rammer på dine gamle billeder? Så har vi løsningen med vores store udvalg af svæverammer tilpasset dine behov. Med vores svæverammer kommer dine billeder til at svæve… Continue Reading →\nIndbygningsspot – den universelle lampeløsning til de danske hustande\nDet er ingen tilfældighed, at vores GU10 indbygningsspot er blandt forretnings bestseller. Indbygningsspot eller downlight som denne lampetype også kaldes, er nemlig en velegnet lampeløsning til de fleste private danske hjem. De fylder stort set ingenting, og samtidig giver lampen en utroligt effektiv og… Continue Reading →\nAdobe Photoshop CC – det profesionelle billedredigeringsprogram for alle\nAdobe Photoshop CC er billedredigeringsprogrammet, der giver dig uanede kreative muligheder. Og det er derfor ingen tilfældighed, at programmet af de fleste professionelle grafikere og fotografer bliver betegnet som verdens bedste digitale billedbehandlingsprogram. Vi kan derfor kun anbefale et photoshop download.… Continue Reading →\nFind klinikudstyr i høj kvalitet til lave priser\nArbejder du inden for sundhed, skønhed eller personlig pleje, og driver du en klinik eller praksis? Så har du helt sikkert brug for klinikudstyr og andet til betjening af dine klienter. Som kosmetolog eller kosmetiker udfører du med stor sandsynlighed… Continue Reading →\nDerfor bør du investere i spildbakker til din virksomhed\nOpbevarer du olie eller kemikalier i din virksomhed, er det vigtigt for dig, at du investerer i spildbakker, som de kan stå i. Bakkerne er lavet i plast og kan opsamle det, der måtte løbe ud af tønderne, hvis de… Continue Reading →\nHvis man skal ud og snorkle, så er det vigtigt, at man har det rigtige udstyr. Det er uanset, om det er ens børn, der vil snorkle eller en selv. Der findes et decideret snorkelsæt, hvor der både er snorkel… Continue Reading →


i8 eksperiment sæt | BMW Shop Online\nEksperimentsæt til børn fra 8 år med solceller, dynamo energi og meget mere.\nEksperimentsæt til børn fra 8 år. Sættet indeholder solcelle, dynamo energi, saltvands generator, lade station, beskyttelsesbrille, i8 testbil og i8 fjernbetjening. Til sættet skal der bruges 5 stk. AA-batterier (medfølger ikke i sættet).


Den store palmesøndag | Dansk Bibel-Institut\n1.1: FIUC-CPH: Bachelor i teologi\n1.2: DBI undervisning\n1.3: Kompaktkurser for TF\n1.4: Konferencer og temadage\nSøg online artikler, foredrag, DBI-posten etc.\n2.4: Aktuelt nummer\n2.5: Ikke så ringe endda\n2.6: Pinse – festen for lovens gave\n2.7: En uforudset livsvej\n2.8: Tak for veludført tjenesten\n2.11: Forlaget Kolon\n2.12: eMissio – online teologi\n2.13: Bestil et foredrag\n3.0: Støt DBI\n3.1: Aktuel status\n3.7: Giro og bank\n3.8: Indsend CPR-nr.\n4.0: Om DBI\nHvad er DBI?\n4.2: Privatlivspolitik for DBI og dbi.edu\n4.5: Rektor blog\n4.12: Find vej\n7.0: Støt DBI\n8.0: Om DBI\n9.1: FIUC-CPH: Bachelor i teologi\n9.2: DBI undervisning\n9.3: Kompaktkurser for TF\n9.4: Konferencer og temadage\n10.4: Aktuelt nummer\n10.7: Forlaget Kolon\n10.8: eMissio – online teologi\n10.9: Bestil et foredrag\n11.0: Støt DBI\n11.1: Aktuel status\n11.7: Giro og bank\n11.8: Indsend CPR-nr.\n12.0: Om DBI\n12.2: Privatlivspolitik for DBI og dbi.edu\n12.5: Rektor blog\n12.12: Find vej\n25.1: FIUC-CPH: Bachelor i teologi\n25.2: DBI undervisning\n25.3: Kompaktkurser for TF\n25.4: Konferencer og temadage\n26.4: Aktuelt nummer\n26.7: Forlaget Kolon\n26.8: eMissio – online teologi\n26.9: Bestil et foredrag\n27.0: Støt DBI\n27.1: Aktuel status\n27.7: Giro og bank\n27.8: Indsend CPR-nr.\n28.0: Om DBI\n28.2: Privatlivspolitik for DBI og dbi.edu\n28.5: Rektor blog\n28.12: Find vej\nDen store palmesøndag\nPalmesøndag blev Jesus fejret som konge en kort tid, men når han kommer igen, varer fejringen for evigt\nAf rektor Børge Haahr Andersen\nJesus har forstand på æsler, men det er ikke hovedpointen i dagens tekst i Matt 21,1-9. Jesus ønsker at ride ind i Jerusalem på et æselføl, som ikke er tilredet.\nNormalt sætter man sig ikke på et æselføl midt i en stor folkeskare og slet ikke, hvis man er fremmed. Men Jesus har æseltække og ved, at hvis føllets mor er med, og det behandles roligt, så går det.\nDetaljen afslører, hvor præcis Jesus opfylder skrifterne. Han ved fra sin guddommelige forudviden, hvor æslerne står bundet, hvad ejeren vil sige, og hvad disciplene skal gøre. Jesus rider på et arbejdsdyr, men optræder som den almægtige konge. Han opfylder det skriftsted, der siger, at han skal herske fra hav til hav og indstifte det evige universelle paradisiske kongerige.\nEt offer for den indre grundskade\nJesus har hele tiden været lavmælt om, at han er Messias. Men gennem måden, han ankommer til Jerusalem på, udråber han sig selv som kongen, Messias. Stemningen har været rødglødende af begejstring og forventning.\nJesus vælger en rejserute, der ligger tæt på det sted, hvor Lazarus blev opvakt fra de døde. De lokale har gået rundt med et lyslevende eksempel på Jesu suveræne magt. Og nu siger han med sit indtog, at han er Messiaskongen. En ny tid begynder. Disciplene har ventet på og glædet sig til dette øjeblik, hvor Jesus offentligt og utvetydigt siger, at han er Messias.\nDe næste dage bliver anderledes, end disciplene forventede. Jesus griber ikke til våben. Han opfordrer ikke til væbnet oprør mod Herodes og Pilatus. Men han underviser, samtaler, helbreder, og om natten er han et skjult sted, som hans fjender ikke kender.\nJudas mister tålmodigheden. På selve påskefejringens aften, da lammet er spist, vinen er drukket, og Jesus har talt længe og fortroligt med sine disciple, afslører Judas Jesu skjulested. Jesus bliver taget til fange, forhørt, domfældt, korsfæstet. Andre har han reddet, sig selv kan han ikke redde, sagde samme folkeskare, som havde hyldet ham palmesøndag. De var skuffede. De havde ventet noget andet.\nHan har al magt, men gav afkald på den og gik ud i den dybeste afmagt\nMen det slutter ikke her. Jesus ved, hvad han gør. Der kommer en påskemorgen, hvor Jesus på den mest suveræne måde viser sig som dødens overmand. Først kaldte han Lazarus ud af graven. Nu bryder han selv gravens og dødens mørke. Han er kongen, men en anderledes konge. Han red ind i Jerusalem, ikke for at herske, men for at tjene. Han tjente, til blodet flød, og han døde for vores skyld.\nKun hans offer kunne fjerne den indre grundskade, som var menneskehedens dybeste ulykke. Så underlig, så paradoksal er hans kongegerning. Han har al magt, men gav afkald på den og gik ud i den dybeste afmagt. Hvilken konge!\nDin konge kommer til dig\nMens du sidder og mediterer over palmesøndagsteksterne, kommer din konge til dig.\nDen første palmesøndag kom han på et æsel. Også i dag kommer han til os gennem noget meget beskedent og meget lidt agtet. Han kommer til os gennem ord. Ord i de bibelske tekster, i mine enfoldige prædikenrefleksioner, i palmesøndags bønner og salmer. For som han i sin tid blev båret af et æsel, bæres han i dag af sit ord. Han har bundet sit nærvær til vores enfoldige tale.\nHan kommer til os gennem palmesøndags gudstjeneste. Ikke bare i de store pompøse kirker med de mægtige brusende kirkeorgler. Men også i de beskedne kirker i udkantsdanmark eller i træhytterne i Etiopien, hvor mennesker i dyb fattigdom har ønsket et sted til mødeplads med Guds søn.\nHan kommer til dig derhjemme, når du læser søndagens tekst og lader den fylde dit sind. Han kommer for at skænke dig alt det, han gjorde for os alle den første påske. Hans offer, hans død, hans blod tæller for dig og frikender dig for skyld. Hans opstandelse giver dig del i et levende og evigt håb.\nHans ord og nærvær er både dom og nåde. Vores fromhed og gode ansvarlige menneskeliv og kristenliv kunne ikke forhindre, at vi var under Guds dom. Derfor måtte Jesus til Jerusalem for at lide og dø. Mindre kunne ikke gøre det, hvis døren til Paradiset skulle åbnes.\nJesu ærinde i Jerusalem var en indirekte dom over hans samtid, men er også en indirekte dom over os. Så alvorlig er det fat med os, at Gud måtte lade sin egen søn gennemgå denne grusomme død for os.\nMen Jesu ærinde i Jerusalem er også nåde og frikendelse. Når han i dag kommer til os gennem bibelteksten, så kommer han på baggrund af sin død og opstandelse. Han kommer for at skænke os tilgivelse og en ny begyndelse. Han inviterer os til en fælles vandring sammen med ham mod vores egentlige hjemland, Guds rige.\nDisciplen Johannes ser på sine gamle dage, i et syn, fortsættelsen på palmesøndags indtog i Jerusalem. Han ser en stor skare fra alle folkeslag, inklusiv nogle vinterblege danskere, foran Guds trone.\nOg så er der en detalje, der viser, at den store hvide flok fejrer palmesøndag. Det er formuleringen med palmegrene i hænderne (Åb 7,9).\nJubelråbene den første palmesøndag fik en brat ende. Festen manglede en passende afslutning. Men slutningen på festen kommer. Engang kommer den store palmesøndag for Guds trone, hvor vi skal hylde lammet og løven, stedfortræderen og kongen.\nDet, der skete den første påske, gør os værdige til at være med i festen den store palmesøndag. Denne fest er måske nærmere, end vi tror. Vi kan godt begynde at hylde vores konge og tjener.\nDenne prædiken bringes med tilladelse fra Indre Missions Tidende.\nEllen Lodahl Pedersen\nTlf.: 2526 5502\n6. Fra Vestjylland til verdens ende\n5. Samarbejde så langt enighed rækker\n4. DBI – et barn af ungdomsoprøret!\n3. Den nat, hvor DBI’s styrelse var sprængt\n2. Kampen om bibelsynet gennem 50 år\n1. Hvordan jeg selv over 25 år voksede sammen med DBI\nMed liv og sjæl\nØjebliksbilleder fra tvivlens landskab\nLeifsgade 33, 6.sal\nTlf.: 33 13 55 00\n29.1: FIUC-CPH: Bachelor i teologi\n29.2: DBI undervisning\n29.3: Kompaktkurser for TF\n29.4: Konferencer og temadage\n30.4: Aktuelt nummer\n30.7: Forlaget Kolon\n30.8: eMissio – online teologi\n30.9: Bestil et foredrag\n31.0: Støt DBI\n31.1: Aktuel status\n31.7: Giro og bank\n31.8: Indsend CPR-nr.\n32.0: Om DBI\n32.2: Privatlivspolitik for DBI og dbi.edu\n32.5: Rektor blog\n32.12: Find vej


Knud Romer foredrag | Egen litteratur og livsstil | Athenas\n"Det var helt fantastisk, både rørende, sjovt og vedkommende. Dejligt at være en forsamling "på kanten af stolen" fra først til sidst"\nNanna Holm - Danske Diakonhjem Se alle referencer\nEt Knud Romer foredrag giver dig:\nKnud Romers foredrag er populære og trækker fulde huse rundt i hele landet\nHan rammer med sine foredrag bredt i forhold til målgrupper\nKnud Romers forfatterskab er et af landets allemest populære\nUforpligtende forespørgsel på Knud Romer\nOplev de utroligt inspirerende foredrag fra Knud Romer, der tager udgangspunkt i både eget forfatterskab såvel som emnerne livsstil, branding og kultur. Mød en både skarp, rutineret og underholdende foredragsholder!\nKnud Romer Jørgensen er skønlitterær forfatter samt prisvindende tekstforfatter og kreativ direktør. Knud Romer har arbejdet som konceptudvikler for en række større virksomheder og han har igennem sit forfatterskab både bevæget sig indenfor den skønlitterære genre såvel som kulturhistorie.\nKnud Romer er uddannet i litteraturvidenskab, blev reklamemand hos Kunde & Co. og siden selvstændig. I medier er Knud Romer blandt andet kendt som kulturanmelder i tv-magasinet Smagsdommerne på DR2 og som vært på radioprogrammet Romerriget, der sendes på Radio24syv. Knud Romer er desuden forfatteren i P1-programmet Filosoffen, forfatteren og fremtidskvinden sammen med Ole Fogh Kirkeby og Anne Skare Nielsen. Han markerer sig også i diverse dagblade som kommentator ved at skrive kronikker og debatindlæg. I 2006 skrev han bogen ”Den som blinker er bange for døden”, som han modtog De gyldne laurbær for sidenhen. Han har desuden forestået udgivelser som ”Guide til Københavns offentlige toiletter” og ”Din store idiot”, om dumhed og intelligens.\nI 2016 vandt Knud Romers bog ABC, med illustrationer af John Kørner, Årets Bogdesign 2016. Derudover kom i 2016 også dokumentarfilmen “Et blad falder til himlen”, som Knud Romer har lavet sammen med Anders Birch om sin fars sidste dage på jorden. Ligeså blev korværket af samme navn opført i Tivolis koncertsal for 2000 demente mennesker og deres pårørende. En optræden Knud Romer lavede sammen med komponisten, Bent Sørensen, og filmen blev sågar nomineret til en Arnold for årets bedste korte dokumentarfilm. Knud Romer har også i 2016 lavet flere korværker med Bent Sørensen, bla “Et skyggespil” (opført af DR Pigekor), og DR Pigekor opførte også “Himmeltræet” (musik af chefdirigenten Phillip Faber) til årets julekoncert.\nDet er især biblioteker, skoler og uddannelsesinstitutioner, oplysningsforbund og kommuner der benytter sig af de inspirerende og underholdende Knud Romer foredrag.\nSe foredrag med Knud Romer\nKnud Romer foredrag\n"Kort over Paradis"\nI dette inspirerende og sprudlende foredrag kan du opleve Knud Romer, når han med sin sædvanlige fortælleglæde ærligt og engageret beretter om skriveproces, søvnløse nætter, rosendende anmeldelser og bogudgivelse 12 år efter den første roman.\nSmåt er godt, stort er lort - provinsen og alle de andre\nKnud Romers virale indspark til Folkemødet 2018 i Altingets Facebook-video er vist ikke gået nogen digitale brugere forbi. På knap 3 minutter formåede Knud Romer med sin skarpe tunge at rette en kontant kritik af eliten, magten, Danmark uden for København, og et forsvar for Folket.\nOplev et tankevækkende og klassisk Knud Romer foredrag om måden “vi” behandler “de andre” på. Det er altid de andre, der dør, de andre, der bliver gamle, de andre, der bliver skilt, de andre, der bliver syge og får sindslidelser, de andre, der bliver fyret, de andre, der bliver hjemløse og de andre, der er indvandrere.\nUdkantsdanmark er en fucking joke, og Folkemødet er et bedrag – for politikerne møder ikke folket. Knud Romer bor 6 km syd for Præstø, og det er ifølge ham stort set umuligt at komme dertil med offentlige transportmidler, der er intet politi, intet sundhedsvæsen, intet bibliotek – og du kan ikke låne en krone i banken, hvis du vil købe et hus. Alting forfalder, det er fandme en svinestreg, som vi i fællesskab må få løst! Og det starter med dette foredrag.\n”Den som blinker er bange for døden”\nKnud Romers debut som skønlitterær forfatter, der vandt ham De gyldne laurbær i 2007. Oplev foredraget, der baserer sig på bogens forlæg. Hør Knud Romer fortælle om hvorfor bogen i det hele taget blev skrevet og hvad der ligger bag dens tilblivelse.\nBarndommen er hjemsøgt af fortidens spøgelser: en altdominerende mor, der har fået Jernkorset og lever med minderne om et liv i luksus i den preussiske landadel, og en far, der er forsikringsmand og forsøger at holde sammen på det hele ved at forsikre hver evig eneste ting på jorden. En familie, der lukker sig om sig selv i angst, vanvid og sorg.\nRomanen og foredraget beskriver hvordan den sociale eksklusion og ensomheden i en kvælende, dement provinsby bliver imødegået af et barn, som bygger sit eget univers op af fantasmer og poesi og uendelig livslyst. Alt sammen i forsøget på at finde en vej ud af mareridtet og ind i verden.\nHvad er sammenhængen mellem socialgruppe, værdier og forbrug? Og hvorfor er nogle til franske film, mens andre vil se blod? Hvorfor går nogle på tilbudsjagt, og andre vil have det økologisk? Produkter, tidsskrifter og tv-udsendelser henvender sig til forskellige befolkningsgrupper – segmenter – med vidt forskellige handlings- og oplevelsestilbud.\nVi ser på, hvordan vores sociale tilhørsforhold, vores uddannelse og økonomi gør sig gældende i forbrugsmønstre og livsanskuelser, feriemål og valg af yndlingsfilm.\nUnderholdningens genrer – hvad er handling, hvordan fungerer fortællinger, og hvorfor bladrer vi videre i bogen og ser næste afsnit i tv-serien? Og hvorfor dyrker vi B-film? Og hvorfor sidder vi stille til klassisk koncert og danser til popmusik?\nDer er en god mening med den måde, vi underholder os på – og hvad enten man er til gys eller grin, action eller romantik, så er det godt at kende spillereglerne og vide hvad der sker, når vi dør af grin over Jim Carrey eller sidder spændt på stolekanten under ”7even”.\nHvad er et varemærke, hvordan virker det og hvordan skaber man det? Der er hovedsageligt navnet og livsstilsværdien til forskel på en Skoda og en Folkevogn, og vi får en kritisk introduktion til markedsføringen af mærkevarer. Med Knud Romers foredrag kommer du også tættere på udviklingen af internationale kampagner for B&O, BODUM og BRABANTIA.\nDet var fængende, interessant, opsigtvækkende og originalt. Alt i alt bare rigtig godt.\nKnud var god til at snakke ind i den hverdag og det perspektiv, deltagerne har.\nLevende, inspirerende og nærværende. Og tilpas provokerende.\nDet var helt fantastisk, både rørende, sjovt og vedkommende. Dejligt at være en forsamling "på kanten af stolen" fra først til sidst.\nFantastisk foredrag med et fantastisk begavet, spændende og humoristisk menneske. Stor oplevelse!\nKnud Romer, gjorde stort indtryk på vores elever. Hans personlighed, viden og erfaring - og ikke mindst fossende og levende ordstrøm, der rakte fra det mindste til det største, rev alle i salen med. Stor succes!\nGodt samarbejde med fordragsholder om indholdet og formen for foredraget.\nFantastisk foredrag - og lige i plet i forhold til vores emne og vores forventninger.\nForedragsemner med Knud Romer


Hold 19k Voksenspring og træning 18 år+ - Greve Gymnastik & Trampolin\nHold 19k Voksenspring og træning 18 år+\nHoldnavn: Voksenspring og træning\nDato: 01-09-2022 – 15. juni 2023\nTid og sted: Tirsdag kl. 20.00-22.00\nGreve Idrætscenter Hal 4*\nInstruktør: Andreas-Peter Bøgebo\nPris: 2.600,00 kr.\nHar du lyst til at lære at springe i trampolin eller at slå en vejrmølle eller blot træne i et fedt springcenter med andre voksne - så er holdet her for dig. Du kan have været gymnast tidligere, men det er ikke nødvendigt - vi starter på dit niveau. Vi laver grundig og fed opvarmning hver gang. :-)\n*Der kan forekomme aflysninger grundet særarrangementer i Greve Idrætscenter, dette medføre ikke erstatningstræning.


Azuqua: Fjern dine siloer og Connect Cloud og SaaS-applikationer Martech Zone\nMandag, November 23, 2015 Lørdag, februar 13, 2021 Matt Shanahan\nKate Legett, vicepræsident og hovedanalytiker hos Forrester i et blogindlæg fra september 2015 skrev i sit indlæg, CRM er fragmenterende. Det er et kontroversielt emne:\nHold kundeoplevelsen foran og i centrum for din virksomhed. Sørg for, at du støtter dine kunder gennem deres ende til slut rejse med let, effektivt og behageligt engagement, selv når kundens rejse krydser teknologiplatforme.\nCRM-fragmenteringen skaber en smerte, der krøller for kundeoplevelsen. En skyrapport fra 2015 af Netskope citerer, at den gennemsnitlige virksomhed bruger over 100 applikationer på tværs af marketing og CRM. Mens SaaS-apps giver betydelig effektivitet, skaber de også kompleksitet for forretningsbrugere - såsom integration og analyse af kundedata. For eksempel, Econsultancy fandt det flytning af data mellem systemer (74%) er blandt de mest smertefulde marketingudfordringerog Bluewolf fandt det 70% af Salesforce-brugere skal indtaste de samme data i flere systemer.\nAzuqua hjælper virksomheder med at løse denne 'smerte i deres apps' ved at give forretningsbrugere mulighed for at forbinde cloud- og SaaS-applikationer på under et minut, inklusive en ny løsning kaldet Azuqua til kundesucces. Azuqua for Customer Success er designet til at eliminere siloer skabt af forskellige CRM-, marketingautomatiserings-, service- og supportapplikationer og giver forretningsbrugere mulighed for at integrere data, automatisere forretningskritiske arbejdsgange og tage kontrol over kundeoplevelsen. Azuqua til kundesucces er tilgængelig fra $ 250 pr. måned.\nAzuqua for Customer Success får vores CRM-, support- og projektstyringsapps, der arbejder sammen om at eliminere manuel dataindtastning. Ved at automatisere datastrømme kan vores salgs-, support- og kundesuccesteam arbejde sammen for at skabe en overlegen kundeoplevelse. Thomas Enochs, VP for kundesucces hos kokken\nAzuqua for kundesucces har over 40 applikationsintegrationer, inklusive FullContact, Gainsight, Marketo, Salesforce, Workfront og Zendesk og 15 specialbyggede arbejdsgange. På hvert trin i kunderejsen lader Azuqua forretningsbrugere forbinde deres SaaS-applikationer, automatisere forretningskritiske arbejdsgange og tage kontrol over kundeoplevelsen.\nEn velsmurt kundesuccesmaskine kræver, at dine apps fungerer sammen for at få ensartede data med det samme fordelt på alle mulige kundepunkter. Relevans og aktualitet betyder noget, så når frakoblede apps injicerer forsinkelser og fejl, oversættes det til tabt indtjening. Vores løsning lindrer din smerte ved at sikre, at data fra konti og kontakter er konsistente i hver app, brugermeddelelser og advarsler er rettidige, og afleveringer er nøjagtige. Nikhil Hasija, administrerende direktør og medstifter af Azuqua\nAzuqua for kundesucces-arbejdsgange inkluderer:\nKunderejse: indfange og registrere milepæle og undtagelser fra kundesucces fra implementering, onboarding, træning og rådgivning.\nKontaktaggregation: centraliser konto- og kontaktdata på tværs af alle involveringssystemer fra support til markedsføring til onlinegrupper.\nBerigelse: integreres med eksterne kundesucces-datakilder som FullContact for automatisk at tilføje data til konto- og kontaktoptegnelser.\nKommunikation: overvåge vigtige kundesuccesbegivenheder eller -handlinger og send advarsler i næsten realtid via e-mail, tekst eller instant messaging.\nData orkestrering: sørg for, at nye eller opdaterede konto- og kontaktdata opdateres i support, rådgivning, uddannelse, markedsføring, community og andre applikationer.\nProcess orkestrering: holde opgaver og problemer opdaterede på tværs af disse applikationer.\nTilmeld dig en gratis prøveversion af Azuqua\nFor mere information, besøg Azuqua.\ntags: azuquablåulvCRMdatadatasiloerForresterFullContactgevinstKate Legettmarketingdatamarketing datasynkroniseringmarketingintegrationmarketoNikhil HasijasalgsstyrkeThomas EnochsWorkfrontZendesk\nMatt Shanahan er CMO hos Azuqua, et firma, der hjælper virksomheder med at automatisere workflow mellem SaaS-applikationer, herunder social-, e-mail-, marketingautomatisering eller CRM-systemer, der er kritiske for kundesucces. Matt har næsten 30 års erfaring inden for teknologiindustrien, lige fra Accenture til startups. Han er en gennemprøvet iværksætter som VP for produktmarkedsføring og -styring for Documentum fra opstart gennem første børsnotering og senest som medstifter og SVP for strategi for Scout Analytics.\n12 ideer til at differentiere din indholdsmarkedsføring\n25. nov. 2015 kl. 4\nDette er faktisk et meget imponerende indlæg. Jeg antager, at du har gjort en stor indsats for at producere dette indlæg, og det er også meget nyttigt for mig og andre bloggere. Tak for at dele et så fremragende indlæg.


Sommerjakker til under 300 kr. | Fashiola.dk\nAf Janni Hansen | Trends | 14-05-2017\nMens vi stadig venter spændt på sommeren, kan vi ligeså godt udnytte tiden fornuftigt og finde gode sommerjakker til den kommende sommer. For vi kan vidst ligeså godt indse, at en god sommerjakke bliver et must i den danske sommer… Især til de kølige sommeraftener.\nSommerjakker på budget\nVi har samlet en række sommerjakker til under 300 kr., da der findes mange flotte og praktiske sommerjakker på budget. Når det handler om sommerjakker, er det meget trendy med farverige jakker, og sommeren er selvfølgelig lig med farver! Så find en flot farve, der passer lige netop til dig. Match din sommerjakke med en kjole, et par sandaler og hvis du er til det, så kan du sætte prikken over i'et ved at tilføje en trendy hat.\nHerunder finder du et udvalg af sommerjakker på budget. Finder du ikke det du leder efter, så tag et kig på alle vores sommerjakker.\nEn anden jakke, der er meget populær i sommermånederne er skindjakken. En skindjakke er meget trendy og en sikker klassiker år efter år. Der findes mange forskellige typer af læderjakker, og der findes også mange faux læderjakker og ruskindsjakker. En læderjakke kan godt være lidt kold på de kølige sommeraftener, og derfor kan det være en god idé at kombinere den med en sweater. Match med en tykkere sweater, et halstørklæde og et par jeans, og du vil allerede kunne begynde at bruge læderjakken her i foråret også uden at fryse alt for meget.


HDP’s folketingsmedlem Leyla Güven er i sultestrejke, siden 7. nov. 2018 Warning: Attempt to read property "ip" on null in /customers/5/f/0/nudem.dk/httpd.www/wp-content/plugins/ip-blocker-wp/index.php on line 328\nNU november 24, 2018 november 24, 2018\nFolkets Demokratiske Parti (HDP) Hakkari MP og Demokratiske Samfundskongres (DTK) medformand Leyla Güven er blevet arresteret den 31. januar 2018 og kræves 34 års fængsel på grund af hendes udtalelser om, Tyrkiets Afrin-operationen mod kurderne i Syrien.\nLeyla Güven afviste at gå til 3. retsmødet med håndjern den 7. november 2018.\nLeyla Güvens advokat Reyhan Yalçındağ-Baydemir oplyser, at Leyla Güven kritiserer den umenneskelige uretfærdige behandling og isolation i fængslet mv. og krævede sin løsladelse, som blev afvist. Næste retsmøde er afsat til den 26. december 2018.\nUnder retsmødet meddelte Leyla Güven, at hun i protest mod den uretfærdige behandling og isolationen mod hende og andre politiske fanger herunder, PKK-lederen Abdullah Öcalan, går i sultestrejke på ubestemt tid.\nAbdullah Öcalan har siden 11. september 2016 været under isolation, hverken hans familie eller advokater har ikke fået lov til at møde ham.\nLeyla Guven meddelte, at hun påbegyndte en sultestrejke, og at hun ikke ville deltage i yderligere afhøringer på grund af de ulovlige afgørelser domstolene træffer.\n“Denne isolation er ikke kun imod en person, men et helt folk. Som medlem af dette folk lancerer jeg denne protest. Isolering er en forbrydelse mod menneskeheden. Jeg vil fortsætte min protest, indtil domstolene standser deres ulovlige domme og isolationen afsluttes,” siger Leyla Guven.